Philip Kindred Dick, a zo anevezetoc’h evel Philip K. Dick, a oa ganet d’ar 16 a viz Kerzu 1928 e Chicago ha marvet d’an 2 a viz Meurzh 1982 e Santa Ana, 56 km er c’hreisteiz da Los Angeles, e Kalifornia.\nUr skrivagner stadunanat a bouez eo e bed ar skiant-faltazi, abalamour da niver e levrioù met dreist-holl d’an danvez meret gantañ en e skridoù ha d’e bersonelezh hep he far.\n2 Ar Sinema\n4 Priz Philip K. Dick (e saozneg Philip K. Dick Award)\n5 Liammoù liesseurt\n5.1 e brezhoneg\n5.2 e galleg\n5.3 e saozneg\nDaou vugel eo a voe ganet gant an itron Dick d'ar 16 a viz Kerzu 1928 e Chicago, Philip Kindred ha Jane Charlotte, hag o-daou n'houlent ket denañ laezh o mamm, ken e varvas ar verc'hig d’ar 26 a viz Genver 1929, pa ne oant ken ’met 6 sizhun. A-hed e vuhez eo bet sammet spered Philip gant ar c’hañv a zouge d’e c’hoar c’hevel. Betek fin e vuhez e santas Philip an diouer d’e hanter gofad, hag ac’haleno e teufe an doare daouduek a gaver en e holl oberoù meur, evel en e romant "Dr Bloodmoney", ma weler ur breurig « diabarzh » marvet en ur vezañ, liammet dre ar spered gant e c’hevel e barr e nerzh.\nHag eñ yaouankik e c’hoaveze dezhañ semplañ aliezik ha diwezhatoc’h e voe kavet e oa tapet gant ar skizofrenia, met diwezhatoc’h e voe prouet ne oa ket gwir. Hogen spontet e oa ar paotr gant ar pezh a soñje dezhañ a oa o tougen en e spered. Neuze eo e krogas da lenn skiant-faltazi er gelaouenn Stirring Science Stories a oa dezhañ an doare nemetañ da ziankeniañ e soñjoù.\nDa bevar bloaz e welas dimeziñ e dud o terriñ ha chom a reas e-unan gant e vamm e Berkeley. Goude d’ar bredelfenner priedoù diskleriañ ne vije ket skoet ar bugel gant an disparti-se ne baouezas ket Dick da glemm en abeg da se a-hed e vuhez. Chom a reas an tad hep daremprediñ mamm ha bugel war-lerc’h an dizimeziñ.\nAet war studi ar brederouriezh da Skol-Veur Kalifornia n’eas ket betek penn abalamour d’ar reuz savet gant ar senedour MacCarthy ha da heskinadur ar gomunourien ( a oa Dick tomm outo) e voe taolet er-maez. Neuze e krogas da labourat war-dro ar sonerezh, sot ma oa gantañ. Labourat a rae war hanter evel programmer en ur chadenn-skingomz ha gwerzher pladennoù er stal Universal Music e Berkeley. Kavet e vo abadennoù eus an amzer-se en e romant "Radio Free Albemuth", un oberenn beuzparanoiek deuet e-maez ar wask war-lerc’h e varv, a weler enni buhez yaouankizoù Berkeley er bloavezhioù a-raok lanv an « hippied » a ziruilhas war bed ar bloavezhioù 60.\nGouez da lod vrasañ e vuhezskiverien eo er pulps amerikan (Galaxy, Fantasy and Science-fiction, Astounding Stories, ha na pet all) e tizoloas al lennegezh skiant-faltazi.\nKrog e oa da skrivañ tammoù, barzhoniezh koulz ha skiant-faltazi, pa oa c’hoazh er skol-veur, hag embannet e voe darn er Berkeley Gazette, ar skrid kentañ o vezañ The Devil, merket warnañ deiz an 23 a viz Genver 1942.\nE miz Mae 1948 e timezas gant Jeanette Marlin. Torret e voe an dimeziñ 6 miz goude, anat dezho ne oant ket troet gant ar memes traoù. E miz Mezheven 1950 e timezas gant Kleo Apostolides, eus ur familh Gresianed, kleizourez divrud marteze met anavet gant an FBI, ha tamallet dezhi bout komunourez. Gwelout a reas Dick daou boliser « federal » o tont d’e gaout hag o c’houlenn digantañ evezhiañ e wreg evito. Nac’h a reas ar skrivagner, hogen mignon e teuas da vout gant unan anezho, George Scruggs, a oa evel dindan gazel-gae pa gleve Dick o komz eus e vicher gevrinus. Kavout a reer meneg eus ar wreg he mennozhioù a-gleiz-kenañ hag eus ar boliserien er "Radio Free Albemuth".\nBountet e oa bet gant e wreg da stagañ gant ar vicher skrivañ, hag kregiñ a reas da vat ganti e 1952. Un tamm mat a fae a veze graet warnañ e bedig skiant-faltazi an amzer dre ma veze kavet gwall dreut e ouiziegezh skiantel ha gwall amparfal e zoare da skrivañ.\nSevel a reas neuze kalzig a zanevelloù, evel Beyond Lies the Wub, Mr Spaceship, The Gun, The Variable Man, The Builder, Second Variety, e-touez ar re vrudetañ, hag ober e soñj da gregiñ gant romantoù, a veze paeet gwelloc’h. Pliv ar politikerezh a oa da-vat war e romant kentañ, Solar Lottary », embannet e 1955.\nEn e vuhez pried ez ae an traoù da fall. Dre ma skrive Dick diouzh an noz dreist-holl ne oa ket evit padout ken o welout e wreg gant ur vuhez untamm mat birvidikoc’h egetañ, hag e amezeien o sellout outañ o landreantiñ dindan an disheolienn. Krog e oa da gavout diaesoc’h-diaesañ sell an diavaez. Evit gallout derc’hel da labourat buan e oa douget da lonkañ louzoù a bep seurt, ha dreist-holl amfetaminoù, hag a roe dezhañ barradoù enkrez spontus.\nA zeiz da zeiz ec’h ae e baranoia war washaat : ma ne deu ket a-benn, a soñj dezhañ, ec’h eo dre ma vez tud o stegnañ iriennoù en-dro, hag enep dezhañ. War a seblant ne oa ket evit kompren ne oa ket diouzh ar c’hiz ken ar skiant-faltazi, da vihanañ en doare ma veze dispaket er c’helaouennoù pulps. Kement-se evel-just ne oa ket evit gwellaat spered klañvidik ar skrivagner, nag evit leuniañ e yalc’h peuzc’houllo.\nE 1958 e tizimezas adarre, hag e reas anaoudegezh gant Anne Williams Rubinstein, a oa nevez varvet he gwaz diganti. Ober a rae al lez dezhi, en em glevout mat a raent. Mat an traoù ivez etrez an den tev ha barvek-se ha teir merc’h Anne, ma timezas ar skrivagner gant o mamm d’ar 1añ a viz Ebrel 1959, ha ma voe ganet ur verc’h dezho, Laura Archer, d’ar 25 a viz C’hwevrer 1960\nLakaet e voe Philip gant e wreg da skrivañ a-benn bezañ un oberour brudet, ha stagañ a reas gant The Man in the High Castle - le Maître du Haut Château. Koulskoude ez eas trenk ar soubenn en ti adarre. Anne a wele ennañ ur skrivagner disheñvel diouzh an hini a oa dimezet ganti, ha diouzh an hini a felle dezhañ bezañ, ha Philip ne glaske ket dilezel ar skiant-faltazi, goude ma hunvree gounit brud evel skrivagner ordinal. Pa voe digoret ganti ur stal-bravigoù en em gavas Dick evel un den didalvoud, hag e krogas da soñjal edo e wreg o klask ober e stal dezhañ. Diwezhatoc’h e konto diwar he fenn : « Ur vuntrerez psikotek a oa anezhi, aon a rae din, ha dre ziv wech he deus klasket ma lazhañ ». Pa voe kuitaet an ti gant Anne hag o merc’h ez eas gwashoc’h yec’hed e spered. E 1964 e voe torret o dimeziñ.\nE 1962 e oa bet embannet ''The Man in the High Castle''- Le Maître du Haut Château a reas berzh bras. Ouzhpenn-se e tapas ar priz Hugo gantañ. Brud ha lennerien entanet a deuas dezhañ diwar al levr-se neuze.\nE 1963 ha 1964, e savas pevar romant : Clans of the Alphane Moon - Les clans de la lune alphane, Martian Time-Slip - Glissement de temps sur Mars, The Simulacra - Simulacres ha The Three Stigmata of Palmer Eldritch - le Dieu venu du Centaure, ar brudetañ anezho holl.\nE 1964, e timezas gant Nancy Hackett, 21 bloaz dezhi. Tad e voe adarre da Isolde Freya (a veze graet Isa anezhi hepmuiken). Buan ez eas fall an traoù avat. Tamall a rae Dick d’e wreg e felle dezhi «ober evel ar re all», ha klask ober dezhañ monet e « kevredigezh vat Kalifornia» en desped dezhañ. Buhez ar bed (evel a lared en hon manatioù) n’eo ket troet ganti. N’eus nemet e oberenn a gont ken, ha ne da ket nemeur eus ar gêr. Pa glevas keloù eus lazhoù John F. Kennedy ha Martin Luther King e voe daoubennet, ma paouezas da votiñ kenkent.\nSkrivañ a reas neuze ar romant 'Do Androids Dream of Electric Sheep? - les Androïdes rêvent-ils de moutons électriques ? ac’h eas an danvez anezhañ d’ober ar film Blade Runner, ha neuze Ubik a zo moarvat pennoberenn ar skrivagner.\nE 1970, e oa gwashoc’h ar jeu evit biskoazh : bec’h en doa gant tud an tailhoù, ha gant e wreg ivez ; fall ez ae an traoù er bed pan edo brezel Viêt Nam oc’h ober e reuz. Neuze e skrivas « Flow my Tears », the Policeman Said'' - Coulez mes larmes, dit le policier, a weler ennañ un den o sankañ en anken. Ha Nancy kuit, hag Isa ganti.\nHennezh a voe ar gwashañ mare eus e vuhez. E-unan e oa, dilezet gant e wreg. Neuze e krogas da reiñ bod da gement lonker louzoù, « hippy » pe « junky » o tremen hebiou d’e di. Bemdez ez ae drammoù gantañ, ken e veze a-hed ar sizhun oc’h alteriñ. Prenet en doa skiant a-walc’h da skrivañ A Scanner Darkly - Substance mort e 1975, a voe embannet e 1977.\nDre veur a wech e klaskas bod en ur bredglañvdi, met kazeg a reas bep tro, goude ma voe ensellet bep tro da vat. Paranoiek pe skizofrenek e oa Dick marteze, met ne oa ket azonoù ul lonker-louzoù touet : yac’h a gorf e oa an den da vihanañ.\nD’ar 17 a viz Du 1971 e c’hoarvezas un darvoud a-bouez en e vuhez. O tegouezhout er gêr e kavas« prenestroù freuzet, dorioù divarc’het, potailhoù torret » e welas « e oa bet laeret un toullad traoù, e oa bet lakaet da darzhañ an armel-glenkell didanet gant danvez-tarzh a-seurt gant plastik », hag er glenkell-se eo e vire e holl « deñzorioù » : skridoù, niverennoù eus pulps kozh, ha meur a dra all. … Ha kerkent e anken baranoiek o tont en-dro war-c’horre : ma tamallas FBI ha KGB a bep eil da glask lazhañ anezhañ.\nHag eñ kuit da Ganada, da Vancouver, dizoloet da-geñver ur brezegenn distaget gantañ diwar-benn ar skiant-faltazi d’an 12 a viz C’hwevrer 1972, ma reas e soñj chom da vevañ eno. Klask a reas gwriziennañ e Vancouver, ha klask fred war un dro. Meur a wech ez eas war-dro merc’hed yaouankoc’h egetañ, met ur gabestr en devoe bep tro, rak spontet kentoc’h eget hoalet e vezent gant an amparfal a zen-se o klask un tamm karantez. Klask a reas neuze en em lazhañ o lonkañ forzh louzoù. C’hwitet adarre, met kaset e voe da X-Kalay, e-lec’h ma veze gwalc’het o diabarzh d’an dud troet gant an heroin, goude ma ne denne ket d’ar seurt tud ha ne oa ket unan anezho. Eno e tizoloas e pebezh ifern e veve ar re a yae war an hent-se, ha pegen distrujet e c’halle bezañ o spered.\nGoude tremenet gantañ teir sizhun en X-Kalay ez eas da chom da Fullerton, ma kavas bod gant div studierez sot-pitilh gant e oberennoù. Drezo e reas anaoudegezh gant ur skivagner yaouank, Tim Powers. (ar peurrest da zont a-benn arc'hoazh)\nE Romant Do Androids Dream of Electric Sheep? en deus levezonet kalzig Blade Runner.\nAn danevell Souvenirs à vendre a zo bet diazez Total Recall gant Paul Verhoeven.\nE romant Confessions d'un barjo a zo deuet ivez da vezañ ur film gant Jérôme Boivin e 1992.\nGant an danevell Second Variety eo bet levezonet ar film Screamers gant Christian Duguay e 1995.\nE zanevelloù Minority Report hag Impostor a zo bet filmet e 2002, gant Steven Spielberg ha gant Gary Fleder.\nAr film Paycheck gant John Woo e 2003 a zo ivez diazezet diwar un danevell bet skrivet gant Dick.\nDont a raio er maez ivez ur film d'an 21 a viz Even 2006 diwar e levr Substance mort, ha kaset vo a-benn gant Richard Linklater.\nDaou vuhezskrid a zo bet savet a-zivout Phil K. Dick : Emmanuel Carrère en deus skrivet Je suis vivant et vous êtes morts, ha skrivet eo bet Invasions divines gant Lawrence Sutin.\nSkrid ebet diwar e zorn, deomp da c’houzout, n’eus bet troet e brezhoneg betek-hen.\nSolar Lottery, 1955\nThe World Jones made, 1956\nThe Cosmic Puppets, 1956\nEye in the Sky, 1957\nDr Futurity, 1960\nVulcan's Hammer, 1960\nThe Game Players of Titan, 1963\nClans of the Alphane Moon, 1964\nThe Simulacra, 1964\nThe Penultimate Truth, 1964\nThe Three Stigmata of Palmer Eldritch, 1965\nDoctor Bloodmoney, or How we got Along after the Bomb, 1965\nThe Zap Gun, 1965\nThe Crack in Space, 1966\nNow wait for Last Year, 1966\nCounter-clock World, 1967\nThe Ganymede Takeover, 1967\nDo Androids Dream of Electric Sheep?, 1968, (graet Blade Runner deus outañ ur wezh m'eo deuet er maez ar film)\nA Maze of Death, 1970\nOur Friends from Frolix 8, 1970\nWe can Build you, 1972\nFlow my Tears, the Policeman Said, 1974\nDeus Irae, 1976 (skrivet asambles gant Roger Zelazny)\nThe Transmigration of Timothy Archer, 1982\nThe Unteleported Man, 1983\nThe Man Whose Teeth Were All Exactly Alike, 1984\nIn Milton Lumky Territory, 1985\nHumpty Dumpty in Oakland, 1985\nPuttering about in a Small Land, 1985\nNick and the Glimmung, 1985\nMary and the Giant, 1987\nThe Broken Bubble, 1988\nRe hir e vije reiñ ar roll anezho, strewet ma’z int e levrioù a bep seurt.\nAliañ a raimp al lenner da sellout ouzh rolloù an embannerien voaz. Gallout a reer kregiñ gant ul levr eus ar c’hantved tremen « Le livre d’or de Philip K. Dick » deuet a-zindan gwask Presse Pocket.\nPriz Philip K. Dick (e saozneg Philip K. Dick Award)Aozañ\nPriz lennegel er Stadoù Unanet roet da levrioù skiant-faltazi pe moliac’h embannet da gentañ gant goloioù paper-kalet (paperbacks), pe e stumm levrioù-godell mar kerer, evel ma veze embannet levrioù Philip K. Dick. Krouet e oa bet ar priz e 1983 gant ar skrivagner Thomas M. Disch. D’ul levr dibabet gant ur c’huzul nevesaet bep bloaz, ennañ tud war ar vicher an hini e vez roet ar priz.\nLe Paradick al lec'hienn brasañ e galleg\nLevr da selaou (mp3) pennad 9 eus buhezskrid Emmanuel Carrère\nThe Philip K. Dick Bookshelf lennadurezh klok ar skrivagner\nThe Philip K. Dick Bookshelf lennadurezh klok\nAdtapet diwar « https://br.wikipedia.org/w/index.php?title=Philip_K._Dick&oldid=1891213 »\nDernière modification le 2 Gen 2021, à 17:23\nKemmoù diwezhañ degaset d'ar bajenn-mañ d'an 2 Gen 2021, da 17:23.


Pajenn:Morvan - Buez ar Zent, 1894.djvu/233 - Wikimammenn\nPajenn:Morvan - Buez ar Zent, 1894.djvu/233\n29 a Veurs\nsant eustaz, abad\nda zeski ganthan skiant ar Zent. Niver ar venac’h a greske bemdez, hag abarz nemeur e ouent ouspenn c’houec’h kant.\nEustaz a boanie dreist peb tra da ober d’ezho miret ar reolenn a vuez a heuliet enn amzer sant Kolomban. Ho c’helenn a rea muioc’h c’hoaz dre he oberiou eget dre he gomzou. Evit gouzout penaoz en em zantifia, he ziskibien n’o doa nemed sellet outhan ; rak bez’ez oa evitho eur skouer a bep seurt vertuziou. Ne ehane da bedi ha da iun, ha kastiza a rea c’hoaz he gorf dre galz pinijennou all.\nAnn abad karantezuz a zikoure ive ann holl beorien hag ann holl dud klanv divar dro he gouent, hag ato e veze var evez evit pourvei da holl ezommou he venac’h kouls da ezommou ho c’horf evel da ezommou ho ene. Pa vele unan bennag o vont eunn tammik dreist ar roudenn pe o koueza enn eur faot bennag, e kemere truez outhan, hag, e leac’h beza rust enn he genver, e skandale anezhan goustadik ha dre gaer : guell oa ganthan goulenn pardoun digant Doue evit ar breur keaz-se eged he goundaoni dirak ar re all.\nAr zant-ma en devoa kement a ioul da c’hounit eneou da Zoue ma c’hoanteaz mont da brezeg ann Aviel d’ar Bavier, el leac’h ma’z oa c’hoaz eur maread paianed. He brezegennou a zougaz kalz a frouez; mes, epad ann amzer-ze, eur penn fall en doa great eunn tammik freuz enn he gouent: setu ma renkaz distrei buhan d’ar gear. Eustaz ne oue ket pell evit lakaat adarre ar peoc’h etouez he venac’h.\nPrest goude e klanvaz, hag epad eur miz dioc’htu en devoue poaniou skrijuz da zivoaska. Mervel a eure leun a veritou er bloaz 625, oajet a dri-ugent vloaz pe var dro, ha Doue a ziskleriaz he zantelez dre veur a virakl.\nSant Eustaz a ioa karget a c’houec’h kant manac’h, ha gant kement-se goulskoude ne ehane da bedi. Penaoz eta e c’hellit-hu lavaret n’oc’h euz ket a amzer da lavaret ho pedennou ? Sklear eo n’e ket ann amzer a vank d’ehoc’h, mes ar volontez vad. N’e ket red ober pedennou hirr-hirr : eur bedenn verr great gant devosion a dal hirroc’h dirak\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/233&oldid=137419 »


(Adkaset eus Katyn)\nLazhadeg Katyn (polonek: zbrodnia katyńska, mord katyński; Rusianeg: Катынский расстрел) a oa bet un heuliad lazhadegoù ramzel. E koadoù bras Katyn, tostik da gêriadenn Gnezdovo, 20 km eus kêr Smolensk (Rusia), e voe lazhadeget ofiserien eus arme Polonia gant soudarded Stalin e 1940. Kaoz zo eus 14 000 den lazhet, 8 000 anezhe prizonidi graet gant ar Soviediz e 1939, ar re all tud dizoudard skrapet en trowardroioù.\nKartenn le'hioù-lazhadeg Katyn\n2 Lazhadeg Katyn hiziv-an-deiz\nAn Amerikaned a ouei dalc'hmat e oa bet eus al lazhadeg hag e oa oberenn ar Gomunisted  . Kenderc'hel a rejont da livañ gevier o tamall d'an Alamanted evit chom hep lakaat fall Stalin met ivez a-benn spouronañ an dud war an Alamanted.\nGant dielloù nevez bet degaset gant ar gouarnamant Amerikan etrezek an domani publik er bloavezh 2012 e weler sklaeroc'h an traoù. Er bloavezh 1943 ar c'habiten Donald Stewart hag al letanant-koronal John Van Vliet, daou Amerikan a brizonidi brezel a gasas ur c'heloù d'ar gouarnamant Amerikan a-benn diskleriañ anat ne oa ket oberenn an Alamanted. Gouarnamant Washington a zistrujas ar prouennoù bet degaset dezho.\nPoltred propaganda eus ar furchadennoù e Katyn gant an Alamanted.\nKostez Russia e vezo ret gortoz ar bloavezh 1990 evit ma vefe anzavet ar fedoù ha graet digarezioù ofisiel d'ar Boloniz gant Mikhaïl Gorbatchev. Er bloavezh 2004 e vezo roet dafar ha dielloù e liamm gant lazhadeg Katyn gant ar gouarnamant rusian da hini Polonia .\nLazhadeg Katyn hiziv-an-deizAozañ\nLazhadeg Katyn a chom ur sujed arvarus memes ma z'eo bet prouet sklaer e oa an Arme Ruz dindan urzhioù Stalin a sevenas al lazhadeg lod a gendalc'h da vont gant hent an nac'hañ evel ma vez kavet er gelaouenn "Socialism and Democracy" .\nLudresadenn polonat bloavezh 2012 war Amerika o kuzhañ lazhadeg Katyn\nSevenet e vez baleadennoù-koun evit derc'hel soñj eus al lazhadeg anvet Katyński Marsz e Varsovia abaoe ar bloavezh 2008. Baleet e vez gant Poloniz treuzwisket e ofiserien al lu polonat ha lod all e soudarded an Arme Ruz. Lennet e vez ivez lizhiri pe karnedoù an aberzhidi ha diskouezhet e vez poltriji al lazhadeg hag ar gouzañverien.\nBaleadenn Katyński e 2014\nLe Massacre de Katyn : Crime et mensonge (Lazhadeg Katyn: Torfed ha gevier), gant Victor ZASLAVSKY Ha Christine VODOVAR, 23 a viz Here 2003 (adembannadur 13 a viz Gwengolo 2007)\nEnigma, romant gant Robert Harris en 1995.\nHitler's Peace, romant gant Philip Kerr, e 2005\nA Man without Breath, romant gant Philip Kerr, e 2013, diazezet war lazhadeg Katyn hag an enklask alaman en 1943.\nKatyń Opowiesc katynska, gant Andrzej Wajda, 2007\nKatyn – Die Geschichte einer Lüge (Katyn- Istor ul livañ gevier), Schröder Media, 2010\n↑ , US 'hushed up' Soviet guilt over Katyn.\n(fr) Kelaouenn Le Monde (2012/09/11): Katyn hag emzalc'h an Amerikaned e-keñver URSS e-pad an Eil brezel-bed\nAdtapet diwar « https://br.wikipedia.org/w/index.php?title=Lazhadeg_Katyn&oldid=1747441 »\nDernière modification le 1 Mae 2017, à 08:50


Saonenn - Wikipedia\n(Adkaset eus Traoñienn)\nUn draoñienn e Jorjia, er C'haokaz, gant ur wazh-dour "plezhennek".\nTraoñiennoù Calchaquies, en Arc'hantina.\nFljótsdalur en Island ar Reter, un draoñienn blad awalc'h.\nUn draoñienn pe traonienn pe saon pe saonenn zo un dachennad douar izel etre menezioù pe torgennoù. Gallout a ra bezañ bras pe bihan. Deveret eo eus traoñ.\n2 Traoñiennoù heverk\n3 Traoñiennnoù treoabl\n4 Traoñiennoù er sevenadur\nDiouzh meur a brosesus douaroniel e c'hell bezañ stummet an traoñiennoù :\ntraoñiennoù skorneglec'h dezho ur stumm un U (e-lec'h ar stumm boas e V) hag a zo bet krouet, miliadoù a vloazioù 'zo diwar galloud krignat divent ar skornegi. Kavet e vezont e menezioù hir evel an Alpoù, hag e broioù kompesoc'h evel Takad al Lennoù e Bro-Saoz hag er C'hanada a-bezh.\ne traoñienn ar Rift en Afrika e weler disoc'hoù flastradurioù etre plakennoù tektonikel.\ne Bro-Elzas-Bro-Vaden e weler disoc'h palaradeg un dailhenn venez diwar frailhoù kenstur. Anvet e vez an draoñienn-mañ ur foz tektonikel.\nan abeg pennañ evit krouidigezh an traoñiennoù a zo peurliesañ disoc'h ar grignerezh a ra an dourioù o redek, dindan stumm an dourredennoù.\nTraoñiennoù heverk[kemmañ | kemmañ ar vammenn]\nTraoñienn an Indus, e Kornôg iskevandir Indez\nTraoñienn ar Marv, e Kalifornia\nTraoñienn al Liger, e Bro-C'hall ha Breizh\nTraoñienn Napa, e Kalifornia\nTraoñienn ar RonPetra eo?\nTraoñienn ar Roueed, en Egipt\nTraoñienn ar Rift bras, en Afrika ar Reter\nTraoñienn ar Bleuñv en Uttarakhand, en India\nTraoñienn e U e Park Broadel Glacier e Montana, er Stadoù-Unanet\nTraoñienn Harau e Sumatra ar C'hornôg, en Indonezia\nAr Gudbrandsdalen e Reter Norvegia, e-kichen kêriadenn Gålå\nUr sell eus Orosi, e Costa Rica\nTraoñiennnoù treoabl[kemmañ | kemmañ ar vammenn]\nBez e c'heller kavout stummoù nes d'an traoñiennoù war ar planedennoù hag al loaroù. Marteze eo bet krouet traoñiennoù al Loar diwar un regennad toulloù-diskarg dre stekiñ. Traoniennoù bihan a c'hell dont eus flodoù al lavaoù pe eus bihannadur lederezhioù al lavaoù p'edont o yenaat.\nBez ez eus un draoñienn hir-kenañ war ar blanedenn Meurzh, Valles Marineris hec'h anv ha 4000 km e hed.\nTraoñiennoù er sevenadur[kemmañ | kemmañ ar vammenn]\nNa glas e oa ma zraoñienn, ur romant saoznek gant ar skrivagner kembreat Richard Llewellyn\nTraoñienn ar Sent, e Karnoed\nfjord, a zo un draoñienn aloubet gant ar mor\n↑ E Geriadur an Here.\n↑ Traonienn e Geriadur Hemon-Huon, 1993.\nAdtapet diwar « https://br.wikipedia.org/w/index.php?title=Saonenn&oldid=1942095 »


Oan ar Mabig Jezuz | Daskor\nAet e oa ar bastored gant o hent ; hag, endra ma’z aent, e komzent eus an traoù kaer o doa gwelet.\nJozef neuze a c’horroas o c’hinnigoù ; bez’ ez oa laezh, fourmaj, vioù, frouezh ha koad, donezonoù paour roet a galon vat hag a dlee bevañ an Tiegezh Santel. Unan anezho, pinvidikoc’h eget ar re all marteze, kalon vat ha brokus dezhañ ivez, a lezas e-harz ar Bugel-Doue un oanig doñv, beg ruz, gant gloan gwenn-erc’h en-dro dezhañ.\nP’oa aet e vestr kuit, an oan a zigoras frank e zaoulagad evel pa vije sebezet ha nec’het-bras. Hogen, anezhañ e-unan, ez eas war-eeun d’ar Mabig Jezuz p’her gwelas astennet war ar c’holo.\nAn azen hag an ejen a astenne o fenn a-zioutañ hag a glaske e dommañ gant ar c’hwezhenn a deue diouto pa dennent o alan.\nDiouzhtu an oanig a welas kement-se, hag eñ da lipat goustadik daouarnigoù ar Mabig Jezuz.\nAr bugel a zegouezh gantañ dihunañ ; ha neuze, evel evit trugarekaat al loenig dous, e ra allazig dezhañ war e benn, hag ec’h en em ro da gousket adarre.\nAn oanig a gerzh d’e dreid, hag a c’holo gant e c’hloan toufek ar memproù tener skornet gant ar riv.\nOuzh e welet Mari ha Jozef a veule an Aotroù a gemer kement a breder gant an dud dister.\nAn oan, ne oe ket pell, a deuas da vezañ mignon an Tiegezh Santel ; ar Werc’hez Vari a daole evezh outañ, ha Jozef a gase anezhañ da beuriñ ar geot fresk. Ar Mabig Jezuz a gemere gantañ e blijadur.\nHogen, setu ma teu, un nozvezh, un ael eus an neñv da lavaret da Jozef eo ret dezhañ tec’het diouzhtu da Vro an Ejipt, abalamour da gounnar ar roue Herodez. Sentus bepred ouzh mouezh Doue, Jozef a savas hag a sternas an azen evit mont kuit.\nRannet e oa e galon o soñjal e rankje lezel war e lerc’h an oanig kuñv ha tener a blije kement d’ar Bugel-Doue. Setu, pa’z edo o vont er-maez eus ar c’hraou, ur pastor o tegouezhout. An hini en doa e roet d’an Tiegezh Santel e oa.\nN’ouzon dare na piv na petra a lavare dezhañ mont da welet e vignoned a Vetleem, en noz, evel en dro gentañ, p’oa kaset gant an aelez, kanerien ar Gloria in excelsis.\nReketiñ a reas beaj vat d’an Tiegezhiad Santel. Kemeret a reas ivez e oan. Hemañ, avat, na felle ket dezhañ dilezel e vignon bihan. Hogen ar Mabig Jezuz a astennas e zorn war al loenig mat, ha neuze ar pastor a zistroas d’ar gêr gantañ.\nPeurevezhiegezh Doue, koulskoude, a daole evezh mat ouzh an tri beajour santel ; o hentañ a reas penn-da-benn an hent hag e-pad devezhioù o harlu.\nHerodez o vezañ marv, un ael a deuas a-nevez da gaout Jozef. Hemañ sentus, a sternas adarre an azen hag, o vezañ kemeret e bennbazh, e tistroas d’e vro. Na Nazareth eo ez eas en-dro-mañ da chom, e lec’h mont da Vetleem.\nAntronoz e zistro, un den war an oad, ar vazh a bastor en e zorn hag ar baner ouzh e gostez, a yae dre an hent, un oanig ouzh e heul ; laouen e seblante bezañ.\nDegouezhout a ra, hag e sko war an nor. Sant Jozef a deu buan da zigeriñ. Anaout a ra pastor Betleem deuet da zegas da Jezuz an oanig mat kresket kalz. Ar Mabig Jezuz a ra stad dezhañ, hag, en ur vennozhiñ ar pastor, e lavar : « Eürus an dud kuñv, habask, rak dezho e vezo an douar ! Eürus ar re baour, rak ma welint Doue ! »\nO vezañ klevet e oa distro an Tiegezh Santel d’ar gêr, Elizabeth hag he mab Yann a gemeras an hent evit mont d’e welet ; nebeut goude e tegouezhjont e Nazareth, e lec’h e oe graet dezho un degemer kalonek.\nMab Elizabeth a yoa gwisket gant ur c’hroc’hen dañvad, gwriet war e skoaz gant ur pennad kordenn, er gouelec’h (dezert) diwezhatoc’h e vezo goloet gant kroc’hen ur c’hañval.\nUn devezh edo Sant Yann hag ar Mabig Jezuz o c’hoari war dreuzioù an ti ; tomm e oa dezho dindan heol berv bro ar Sav-Heol. Ganto edo ivez an oan o kemeret perzh e c’hoarioù e vignoned.\nSetu en un taol Yannig o vonet e ti ar c’halvez, hag eñ o kemeret daou bezh koad hag oc’h ober ur groaz ganto. O welet war al leur un tamm lien roget, bet dreset gant ar Werc’hez, kredapl, e kemer anezhañ, hag eñ d’her stagañ evel ur ruban ouzh divrec’h ar groaz.\nAn avelig skañv, o c’hwezhañ goustadik, a rae dezhañ hejañ en un doare plijadurus da welet.\nTost dezhañ edo ar Bugel-Doue, hag un tammig larkoc’h Sant Jozef, ar Werc’hez Vari ha Santez Elizabeth, sebezet o sellet ouzh c’hoari ar vugale.\nMari koulskoude a skrijas o welet ar groaz. Dont a reas soñj dezhi eus komzoù glac’harus an den kozh Simeon ; he c’halon a zaoulammas, hag eus he daoulagad e teredas daeroù c’hwerv.\nHogen, setu un dra laouenoc’h o tremen dirak o daoulagad.\nO vezañ savet war gein an oan, Jezus a seblantas kaout c’hoant da ober dre a-raok ar pezh a dlee ober diwezhatoc’h en ur vont e kêr Jeruzalem. Yannig a gas an oan gant un dorn, hag en egile e toug e vanniel ; ma oe klevet en neñvoù mouezhioù gwerc’h o kanañ da sabaturiñ ar garvañ divskouarn : « Bennozhet ra vezo an hini a deu en anv an Aotroù ! »\nGoude bezañ c’hoariet ur pennad evel-se, Jezuz a roas e frankiz d’al loen ; mouezhioù an neñvoù a davas, ha ne oe klevet ken nemet trouzig an eskell o troc’hañ an aer. Ha netra ebet mui...\nElizabeth koulskoude a lavare distreiñ d’ar gêr ; sonet e oa eur an disparti. Yannig a gave diaes-kenañ kuitaat e genderv hag... an oan en doa kement a blijadur gantañ. Jezuz a welas mat e dristidigezh hag a ouezas diouzhtu perak :\n« Mar kerez, emezañ, me a roy dit va oan »\nUr mousc’hoarzh a darzhas war muzelloù ar paotr, hag e zremm a deuas da vezañ laouen. Hogen, ar Mabig Jezuz a gemeras ur vouezh c’harv hag a lavaras :\n« An oan a vezo hiviziken ez kichen evit da reiñ da anaout. Me eo an oan divlam a vo lakaet un deiz d’ar marv ; dit eo d’hel lavaret d’ar bobl er gouelec’h. »\nHag e oe klevet adarre kantikoù an aelez. Kanañ ’raent gant ur vouezh ankeniet, leun a flourder :\nSetu amañ Oan Doue, setu an Hini a walc’h pec’hedoù ar bed !\nBook traversal links for Oan ar Mabig Jezuz\n‹ Daeroù ur vamm\nar Roc’h leñverezh ›


Amañ emaoc'h :Degemer » Levrioù » Bihan-Bihan » Em c'halon\nAr skrivagnerez - Ganet eo Lena Coat e Brest e 1990. Skoliataet eo bet e Diwan betek fin al lise. Un aotregezh brezhoneg ha saozneg he deus bet e skol-veur Brest a-raok mont da Skol ar Vistri e Sant-Brieg. Mestrez skol-vamm divyezhek eo e Plougonvelen abaoe 2016. Ar wech kentañ eo dezhi skrivañ ul levr.\nAn dresourez - Ganet eo Géraldine Hary e Naoned e 1977. Kresket he deus Liger-Atlantel. Labouret he deus er skolioù hag evit un oaled evit ar vugale e Liger-Atlantel. A-bouezh eo bet al labour-se eviti. Rannet he deus he c’harantez evit an tresañ hag al levrioù gant ar vugale. Goude-se eo erruet e Brest. E-pad he ehan kerentel evit eil bugel ar familh he deus Géraldine adkroget gant al livadur. Lennegez, skrivadur, tresadennoù, bugale... Ur raktres a oa o tont er-maez ! E miz Genver 2009 he deus choazet Géraldine da vezañ skrivagnerez, tresourez ha livadurez a-vicher. Embannet he deus istorioù e-barzh Rouzig ha graet he deus war-dro kartennoù-hetoù. « Les racommodeuses des coeurs déchirés » zo he c’hentañ albom evit ar re vihan, embannet ti Les Petits Pas de Ioannis. E 2012 he deus choazet krouiñ he zi-embann « Les éditions P’tits Baluchon ». 5 bloaz goude, echu gant ar raktres-se ha krog a ra en-dro Géraldine gant ar studioù, war ar brezhoneg ar wech-mañ ! 2 levr a zo embannet dija e ti Keit Vimp Bev : « Nag a loened » hag « Ar C’hwezigelloù ». Bevañ a ra bremañ kostez Kemper gant he fried hag he zri bugel.\nRummad Bihan-Bihan - 24 pages - golo souple


Journal de Renaud Camus, vendredi 16 juillet 2021\ncréée le vendredi 16 juillet 2021, 12 h 25\nmodifiée le vendredi 16 juillet 2021, 12 h 31Plieux, vendredi 16 juillet 2021, dix heures du matin. Christian Boltanski est mort avant-hier, à soixante-seize ans — encore une relation dont la mort empêchera ~~~~ ~~~~~~~ ~~~~~~~ ~~~~~~~~ ~~~~ ~~~~~~~~~~~~, ~~~ ~~~~~ ~~~~ ~~~~ ~~~ ~~~~~~~ ~~~~~ ~~~ malentendus qu’il s’agisse.\nJe ~~~~~ ~~~~~ ~~’~~~~~~ ~~~~~~ ~~~~~~ ~~~ ~~~~, ~~~~-~~~ ~~’~~~~~~ ~~~~~ (~~~ de ~~~~~ loin ~~~~~~~ ~~~ ~~~~~~ ~~~ ~~~~~~~ ~~~~ ~~~~~ ~~~ ~~~~~ ~~~~~~~ ~~~~~~~~~~~). ~~~~~ ~~~~~ voyions assez souvent ~~~ ~~~~~~ ~~~ ~~~ ~~~~~~~~ ~~~~~~~~~~, ~~~~~~ ~~~~~ ~~~~~~~ ~~’~~~ ~~~ ~~’~~~~~~ ~~~~~~-~~~~~ ~~~ ~~~~~~~ ~~~~. ~~~~~~~ ~~~~~~~~~~ ~~~ ~~~~~~~~~ ~~~~~~~~~~, ~~~~~ ~~~~~~ ~~~~~~ ~~~~~~~~~, ~~~ ~~~~ par-dessus la jambe — ~~~ ~~~~~~~ ~~~’~~~ ~~~~~~, ~~~~~~ ~~~~ ~~~~~~~~, ~~~ ~~~~ ~~~~~~~~~ ~~~’~~~~~ ~~~~~~ ~~~~~~~~ ~~’~~~~~~~~~~~ ~~~~ ~~~ ~~~~~~ ~~’~~~~~~~~~ ~~~~~ ~~~~ ~~~~~~~~ ~~~~~~~~~. ~~~ ~~~~~~ ~~~~~~~ ~~~ gentil. La réussite ~~’~~ ~~~~~~ ~~~~~~ ~~~~~~~ — ~~~~~ moins gentil, ~~~ ~~~ ~~~~~~~~ dire.\nJ’ai ~~~~~~~~~ ~~~~~~ ~~ ~~~~ ~~~~ ~~~~~, ~~~ ~~~~~~ ~~~~~~~~ ~~~ ~~~ ~~~~~ ~~~~~~ ~~~~~~~~ ~~~~ habitait un bel ~~~~~~ ~~~ ~~~ ~~~~ ~~~ ~~~~~~~~~. ~~~~~~-~~~ ~~~ ~~~’~~~ ~~~ ~~~~~~~~ ~~~~~ ~~~ ~~~~~~~~~, ~~~~~~~ ~~’~~~~~~~~~~~? ~~’~~~~ ~~~ ~~~~ ~~~~~~~~~~ ~~~~ ~~~~~ ~~~~~ ~~~ ~~~~~~~~~~ ~~~~~~ ~~~~~~~, rediffusé hier ; ~~~ ~~~~ ~~~~~ ~~~ ~~~~~~~~ ~~~ ~~~~ ~~~~~~ ~~~ ~~~ ~~~~~~~~ ~~~~~~~ ~~~~~ ~~~~~ ~~~ ~~~~, ~~~ ~~~~~~~~ ~~’~~~~~~~~~~~~ ~~~~~~~~, ~~~~~ ~~~ ~~~~~~~~~~ ~~’~~~~~ ~~~~~~~, ~~’~~~~~~~~, ~~~ pris dans une ~~~~~~. ~~~ ~~~~~ ~~’~~~~~ ~~~~~~~~ ~~~~~~~~ ~~~ ~~~~~~~~ ~~~~~~~~~~~ ~~~~~ ~~~ ~~~~~ ~~~~~~~~, ~~~~~~, ~~~~~~’~~ ~~~ ~~~~ ~~~~ ~~~~~~~~, ~~~~~~~~~~, ~~~~, ~~~ ~~~~~~ ~~~~~~~~~~~, ~~~ ~~~~~-~~~~~, ~~~ futur linguiste, fussent ~~~~~~~~. ~~~ ~~~~~~~~~ ~~~~~~~ ~~~~~~~~~~~~ ~~ ~~~~~~~~~ ~~~~~~~~ ~~~~ ~~~ ~~~~~~~~~~~ ~~~ ~~~~-~~~~~~~, ~~~~~, ~~~ ~~~~~~~~ ~~~~~~~~~~ ~~’~~~~~~ ~~~~~~, ~~’~~~~~~ ~~~~ ~~~~~, ~~~~~~ ~~~~ “~~~~~~~ ~~~~~~~~” — cependant c’était dans ~~~~ ~~~~~~~ ~~~~ ~~~~~~~~~~ ~~~~~~ ~~~~~~, ~~~~~~~~~~ ~~’~~~~~~~~ ; ~~~ ~~~~~~~~~~~~ ~~~~~~~~~ ~~~ “~~~~~~~ mentaux”.\nNous ~~~~~ ~~~~~~~ ~~~~ ~~~~~~~~ ~~~ ~~~~~~~ ~~~ ~~~~ ~~~~~~~~~~~ ~~ ~~~~~~~, “~~~~~~~~~ Jours”, quand il ~~ ~~~~~~~~~ ~~~~, ~~~ ~~~~~. ~~~~~ ~~~~~~ ~~~~~ ~~~~~~, ~~ ~~~~ ~~~~~, ~~~~~~~~ ~~~~~ ~~~~~~~, ou ~~~~~~ que ~~~~~ ~~~~~~~ ; ~~~ ~~~~~ ~~~~ ~~~~~~~~~~~~~ ~~~~~~ ~~~~~~. Des visiteurs s’y ~~~~~~~~~~~~~~~ ~~~ ~~~~~~~~~~~~~. ~~~~ ~~~ ~~~~~~~~ ~~~ ~~~~~ ~~~~~~~~ ~~~~~~~~~, ~~’~~~ ~~~~~ ~~~ ~~~~~~~ ~~~~ ~~~~~~~~~~~~ ~~~’~~~ ~~~~ ~~ ~~~~~~~~~ ~~~~~~~~, ~~~ ~~~~~~ ~~~ ~~~~ ~~~~~ ~~~~~~ de l’époque, Daniel ~~~~~~, ~~ ~~~~~~~~~ ~~~ ~~~~~~~ ~~~~~~~~, ~~~ ~~~~~~~~~~ ~~~ ~~’“~~~~~~~~ ~~~~~~”, ~~~’~~~ ~~~~~~~~ ~~~~~ ~~~~~~~~ ~~~ ~~’~~~~~~~~. ~~~ ~~~ ~~~~~~~~ ~~~~ ~~~~~~~ ~~~~ ~~~~~~~~ — ~~’~~~ ~~~~~~~~~~ quelques-unes, mais j’ai ~~~~~~~~ ~~~~~~~~~ ~~’~~~ ~~~~~~~~~ ~~~~~~~~~, ~~~~~ ~~~ vernissage.\nVenait ~~ ~~~~ ~~~~~~~ ~~~~~~~~ ~~~~ ~~~~~~~ ~~~~~~ ~~~~~~~~~~~~, ~~~~~~~~~~~ ~~~~~~~~~~~, ~~~~~~~~~ ~~~~~ ~~~~~~~~~~~~~ ~~~~~~, ~~~~ ~~~~~~~~~~~~, ~~~~~~ ~~~~~~~~~~ ~~~~~, qui malheureusement avait ~~~~~~~~~~ ~~~~~ ~~~ ~~~~~~~ ~~~ ~~~~~ ~~~~~~~~~~~, ~~~~ ~~~~~~ ~~~~~~, ~~~~, ~~~~~~~~~ ~~~~~~~, ~~~~~~~~ ~~~ ~~~~~~~~ ~~~~~~, ~~~~~~~~~~~, ~~~~ ~~~~ ~~~~~~ ~~~~~~~ ~~~~~ ~~~~ ~~~~, ~~~~~ ~~~~~~ une bande de ~~~~~~~~~ ~~~ ~~~ ~~~~~~, ~~~~~~ ~~~’~~~~ ~~’~~~~~~~~ ~~~~ ~~~ ~~~~~ ~~~~~~~~, ~~~ ~~~’~~~~ ~~~~~~~~ ~~~~~, ~~~~~~ ~~~~ ~~~ ~~~~~ ~~~~~~~~~~~~, ~~~~~~~~~~~~~~ ~~~~~~~~~~, ~~~~~ ~~~ ~~~~~. ~~~ ~~~~~~~~~~~ de “Derniers Jours” ~~’~~~~~~~~~ ~~ ~~~ ~~~~~~~ ~~~~~~~~, ~~~~~~~~ ~~~~~~~~’~~~~, ~~~~ ~~~~~~~~ ~~~~~~~~~, ~~~~~~, ~~~~~~~~~~~~~, ~~~~~ ~~~ ~~’~~~~ ~~~~ ~~~~ ~~~~~~~, ~~~~~~~~~ ~~ ~~~~~~~~~~ ~~~~~~~~~~, ~~~~ ~~~ ~~~~~~~ ~~~~~ ~~~ l’embrasure aux coussièges, ~~~ ~~~ ~~~~~~~ ~~~~~~~, ~~~~~ ~~~~~~ ~~~~~~~~~~~~~ :\n« ~~~~-~~~ ~~~~~~ ~~~~ ~~~~~ ~~~~~~ ~~~~~~~~~~ ~~~~~ ~~~~ ~~~~~ ~~~~~ ~~~~~~ ~~~~~~~~ ~~~~~~~~ ? »\nBoltanski ~~~~~~~~~ ~~~~~~ ~~~~~ ~~~~~ notre catalogue Kounellis, ~~~~~~~~ ~~’~~~~~~ ~~~~~~~~~~~, ~~~ ~~~~~ ~~’~~~~~~ ~~~~~~ ~~~~~ : ~~~~~ ~~~~~ ~~~~~~ ~~~~ ~~~~~ ~~~~~, ~~~~~ ~~~~~~~~, ~~~~~ ~~~~~~~~, ~~~~ ~~~~~~~ ~~~~~~ ~~~~~ ~~~~ ~~~~~~ ~~~~~~~~~~~ ~~~~~~ qu’il ne pouvait ~~~~ ~~~~~~~~~~ — ~~~~~~~~~~~ ~~~~ ~~~~~ ~~~ ~~~ ~~~~~~~~~~. ~~~~ ~~~~~~~ ~~’~~~ ~~~~~~~~~~ ~~~~~~~~~ ~~~~~ ~~~~~~~, ~~~~~~~~~~ ~~~~~ ~~~~~~~~~~ ~~ ~~~~~~~~~, ~~~~ ~~~~~~~ ~~~~~ ~~’~~~ ~~~~ ~~~~~~~ à mesure qu’on ~~~~ ~~~~~~~ ~~ ~~~~~. ~~~~~~~~~~~ ~~~ ~~’~~ ~~~~ ~~~~ ~~~ ~~~~~~~~~~ ~~~ ~~~~~, ~~~~~, ~~~~~ ~~ ~~~~~~~~~~~, ~~~ ~~~~~ ~~~~~~~~~ ~~~~~~~~ ~~~~~~~~~~~~~ ~~~ ~~~~~~~~~ ~~~~~~~~, ~~~~~~ ~~~ mémoire en espagnol ~~~~~ ~~’~~~~~~~~~~~ ~~~~~~~~~~~~~~ ~~~ ~~~~~~~~~~, ~~~~~ ~~~ ~~~~~ ~~~~~~~~~~~ ~~~~~~~~~~~~~~ — ~~~ ~~~~~~ ~~~~~~~~~~ ~~~ ~~~~~~ ~~~~~~~, ~~~~ ~~~~~ ~~~~~~~ ~~~~ ~~~ ~~~~~ ~~~~~~, ~~~ ~~~~~~ ~~~~~~~~~~~~~~~~ pas de date, ~~~ ~~’~~~~~~~~~~~ ~~’~~~~~~~~.\nvoir l’entrée du vendredi 16 juillet 2021 et ses 2 images dans Le Jour ni l’Heure


Bloavezhioù 1850 - Wikipedia\n1830 1840 - Bloavezhioù 1850 - 1860 1870\nXVIIIvet kantved - XIXvet kantved - XXvet kantved\nBenin : Skoulmet darempredoù gant Frañs.\nKenya : Feurioù-emglev etre Breizh-Veur ha Sultan Oman a-benn digreskiñ kenwerzh gounidus ar sklaved, en eskemm d'ar gwarant ma kendalc'ho ar Sultanelezh da astenn he levezon war aodoù Kenya. Torret ar "c'henwerzh" da vat e 1873.\nLesotho : Kenderc'hel a ra stourm ar meuriadoù Sotho a-enep d'ar Boers etre (1840 - 1868).\nRen ar c'hKabaka (roue) Mutesa Iañ war takad an Ouganda etre 1852 ha 1884.\nGant ar gouarnour gall Louis Léon César Faidherbe (1854-1861) e teu ar Senegal da vezañ kreizenn emled ar Frañsizien e Kornôg Afrika.\nStadoù-Unanet : Ar beilh war an aour\nFrañs : Eil Impalaeriezh etre 1852 ha 1870\nAljeria : Kreñvaat a ra ar C'hallaoued o c'hrog war ar vro dre an trevadennerezh hag an argadoù brezel evit lakaat su Kabilia da sujañ. En em zispakañ a ra an aozadur melestradurel, krouet ez eus departamantoù ha burevioù arab milourel.\nRoll ijinadennoù ar bloavezhioù 1850\nAn hentoù-houarn treuzkevandirel\nAr mekanikoù gwriat kentañ graet ha gwerzhet gant Isaac Singer.\nAdtapet diwar « https://br.wikipedia.org/w/index.php?title=Bloavezhioù_1850&oldid=1707756 »\nKemmoù diwezhañ degaset d'ar bajenn-mañ d'an 29 Mez 2016, da 10:29.


Buhez ar Zent. pages 274, 275, 276. Encyclopédie Marikavel.\npages 274, 275, 276\nLidwina a deuas war an douar en Schiedam, er Holland, da Zul-Bleuniou 1380. Ar c'hlenved a grogas enni abred hag he lakas da ouelan meur a wech, ha hi c'hoaz en he c'havel. Mes parean a reas hag e kreske en ment hag en furnez en ti he zad hag he mamm, daou baourkez den, kristenien vat, gwellan ' oa, hag a c'honeze o bara ouz c'houezen o zâl.\nLidwioaïk a oa he flijadur mont d'an iliz da bedi. Pa chome re bell, he mamm he gourdrouze a-wechou. « N'eo ket mat d'ac'h gourdrouz ac'hanon, ma mamm, a lavare ar verc'h vihan, me zo bet o saludi ar Werc'hez a zo ken drant hag he deus mousc'hoarzet ouzin ken koant. »\nAdalek neuze, ar vamm ne c'hourdrouzas ken he merc'h. Lidwina, arru bras, a oa eur plac'h a zoare ha barrek diouz labour an ti. Eun devez goanv, (e oa neuze en he fempzek vla,) ec'h eas gant ar re yaouank-all eus he oad da ruzikat war ar skorn. Unan eus he mignonezed a 'n em gavas da stokan outi ha da deurel anezi war he fenn d'an traou. En he lamm, unan eus he c'hostou a oe torret. Ar c'hoari a baouezas raktal, hag he c'hamaradezed a zougas anezi d'ar gêr. Astennet e oe war he gwele. Netra n'hellas he farean.\nGrodefroy Souderdanch, unan eus gwellan medisined an Holland, a gave souezus he c'hlenved : « Ar c'hlenved-ze, emezan d'e vignoned, a zo dreist hon gouiziegez. Mestr an natur, o tigas anezan, en deus e zonj. Me garje e vije bet ar glanvourez-ze ma merc'h ! »\nLidwina gez a oa gwasket en eun doare skrijus. Eur gouli savet tro-war-dro d'ar gosten dorret, a zigoras en diabarz hag a deue an treo brein anezan dre he genou. N'oa nag evit kousket nag evit dibri. Ar c'hrign-beo a redas dre he c'horf; he brec'h deou a oa hanter-distag diouz he skoa; he fenn a grene; ezel mat ebet ne oa enni. Bepred e veze gourvezet war he c'hein, hep flach en tu ebet, kouls lavaret. Eur burzud oa he gwelet o chom beo, hi o kaout kemend-all a boan.\nDaou vla ' oa e oa evelse, stag war he gwele, pa glevas eun devez he c'hamaradezed o tremen, seder ha laouen, en kichen he zi.\nO welet pegen reuzeudik e oa en kichen ar re-all eus he oad, e teuas an dour en he daoulagad. E keit-se, en em gavas he c'hovezour : « Sonjet alïes, emezan, en poaniou Hon Zalver, hag e teuio nerz-kalon d'ac'h da c'houzanv ho re. »\nLidwina hen greas, hag ar pez a lavare ar beleg d'ezi a 'n em gavas.\nEr seizvet bla eus he c'hlenved, Jezuz-Krist a 'n em ziskouezas d'ezi skedus, en e zav, e-harz he gwele, hag e verkas gouliou e Basion en he zreid hag en he daouarn. Mes ar glanvourez, gant aon na deujed da anaout kement-se, a bedas an Otrou Doue da lemel ar gouliou-ze diwar hec'h izili. Ar gouliou a yeas kuit, mes ar boan a chomas.\nDek vla ' oa e oa war he gwele. Epad an amzer-ze, e kollas he zad, a oa bet bepred mat mat eviti; he mamm a goueas klanv d'he zro hag he devoa aon o vervel :\n- Siouaz, re nebeut a dra am eus grêt evit plijout da Zoue, ha re am eus grêt en e eneb; ma merc'h paour, ped evidon !\n- N'ho pezet aon ebet, ma mamm, emezi; an Otrou Doue n'hell ket chom hep karout eur galon bruzunet gant ar glac'har. Rei a ran d'ac'h kement am eus gonezet, betek hen, dre ma foaniou ha dre ma fedennou.\nPinvidik gant gonidou he merc'h, mamm Lidwina a varvas laouen.\nEviti, adalek neuze, en em lakas d'ober ar muian vad a c'hellas, evel pa n'he dije bet grêt vad ebet biskoaz.\nRei a reas d'ar beorien kement a deue d'ezi, betek he golc'hed; ne zalc'has eviti nemet eun dornad plouz da c'holo plenken he gwele. Dre he fedennou ha dre he c'homzou, e lakas eleiz a dud da zizrei ouz Doue pe da dostât outan muioc'h-mui. Mat oa da bedi evit an aon ar purgator. Mervel a reas da oueliou Pask 1433, o ren he zried bla ha hanter-kant.\nEiz vla ha tregont oa bet war he gwele. Sebeliet e oe he c'horf en iliz Sant-Yan-Vadezour, en Schiedam, ha miraklou zo c'hoarvezet war he be.\nNiverus eo ar c'hlenvejou a anave ar vedesined; niverusoc'h c'hoaz ar re ne anavezont ket; pep-hini aneze a zo eur wenojen a gas d'ar maro.\nAr c'hlenvejou n'int ket ken gwaz an eil hag egile; en peb klenved, avat, zo poan, kalz pe nebeut, hag inouamant.\nD'an disteran ma zo danjer, arabad dale da c'hervel ar medesin; pa ve galvet abred, e teu alïes a benn da ziarbenn ar c'hlenved, elec'h m'eo dic'halloud pa ve et re bell an droug. Eur wech ma ve bet, e renker heuilh e c'hourc'hemennou ha kemer e louzeier, fall pe vat, evel m'emaïnt.\nAr c'hlenved a deu d'an daou-lamm ;\nGant ar c'hlenved, pa bad, e teu an inouamant; evit he fellât, ar c'hlanvour a dle lakat urz en e zeveziou, lavaret e bedennou mintin ha noz, lavaret eur chapeled da nav heur, eun all da greiste, eun all da der heur, hag ober pe lakat ober d'ezan eur pennadig lenn etre pep-hini; kinnig, beb an amzer, e boaniou da Zoue, a galon vat, ha goulenn dreze e bardon ha hini eneou ar purgator. Arabad eo d'ezan bezan re jalet o klask gouzout petra c'hoarvezo gantan; n'en deus nemet en em lezel da gouezan etre daouarn Doue, mestr ar vue hag ar maro, ha soublan e benn dirak e volonte santel. Bepred eo mat bezan prest, mes dreist-oll, pa vezer klanv. Abalamour da ze, ar c'hlanvour, anezan e-unan, mar gall, a dle ive lakat gervel ar beleg; yec'hed an ene ha yec'hed ar c'horf a 'n em heuilh, hag a-wechou, absolven ha nouen ar beleg o deus roët ar pare da dud klanv, ne wellaent tamm war-lerc'h louzeier ar vedesined.\nAn den klanv, mar 'n eus eur pried, pe bugale, pe an eil hag egile, arabad d'ezan bezan re enkrezet o klask gouzout petra en em gavo gante war e lec'h; rak kalon Doue zo nesoc'h d'eze evit hini-all ebet.\nAn den klanv, mar 'n eus ket a vugale, a dle ober e destamant; an dra-ze a zo grêt buhan hag a vir ouz an drouz war-lerc'h ar maro.


Atersadenn Pascal Henry : Kentelioù noz e Sant-Stefan-Brengoloù – Radio Naoned\nAtersadenn Pascal Henry : Kentelioù noz e Sant-Stefan-Brengoloù\nAr bloaz-mañ ‘vo kentelioù brezhoneg e Sant-Stefan-Brengoloù ! Ar c’hevredigezhioù kentelioù an Noz hag Egin o deus labouret a-gevret evit digeriñ ur strollad live deraouidi er gumun.\nPascal Henry ‘zo deuet da gaozeal ouzh mikro Marianne, deomp da c’hoût un tamm hiroc’h war ar raktres-se.\nAtersadenn Kristin, Annie ha Danielle : Stal ganañ Kentelioù an Noz Ar stal ganañ a vez aozet bep miz gant ar gevredigezh Kentelioù an Noz. Kristin David e-penn ar stal a zispleg deomp penaos e tremen...\nMémoires d’un paysan bas-breton – Atersadenn Bernez Rouz Ar wech-mañ eo gouestlet an abadenn d’ar vandenn-dreset « Mémoires d’un paysan bas-breton ». Bernez Rouz a zo unan eus ar re o deus dastumet kaieroù Yann-Vari...\nBZH/20 gant Divi Alliot-Toupin


Kaozeal:Mor Kouralek - Wikipedia\n"Mor Kouralek" evel m'eo bet lakaet gant saver kentañ ar pennad, "Mor Koural" evel ma lenner war Kartenn ar bed embannet gant TES, "Mor ar C'houral", petra eo ar gwellañ ? Setu amañ an anvioù a gaver en un nebeud yezhoù all : cy:Môr Cwrel, en:Coral Sea, eo:Korala Maro, es:Mar del Coral, fr:Mer de Corail --Llydawr 9 Mez 2010 da 18:07 (UTC)\nDin eo Ar Mor Kouralek, anat. Mor Koural? Evel Mor Barents ? Koural n'eo ket un den. Ar Mor Koural neuze? Evel Ar Mor Houarn? Bianchi-Bihan 10 Mez 2010 da 02:20 (UTC)\nAnat ivez eo ret sellout penaos emañ e yezhoù all. Met treiñ n'eo ket tapout ar gerioù hepken. "de corail, del coral" zo troet mat gant kouralek. Ur Mor Enezek zo ivez. Bianchi-Bihan 10 Mez 2010 da 07:35 (UTC)\nWar skouer ar c'hembraeg cy:Môr Cwrel eo reizh-kenañ "Mor Koural". Er c'hontrol, "kouralek" a seblant din bezañ souezhus a-walc'h, ouzhpenn bezañ dizave. Un atoll a c'hall bezañ "kouralek" (corallien e galleg), ur mor avat...?--Trec'hlid mitonet (kaozeal) 10 Du 2013 da 15:41 (UTC)\nPe Mor Digoural, bremañ kentoc'h. Bianchi-Bihan (kaozeal) 10 Du 2013 da 18:55 (UTC)\nAdtapet diwar « https://br.wikipedia.org/w/index.php?title=Kaozeal:Mor_Kouralek&oldid=1535856 »\nKemmoù diwezhañ degaset d'ar bajenn-mañ d'an 10 Du 2013, da 18:55.


Pennad Kaoz, atersadennoù hir e brezhoneg. (Kronikenn ar sizhun)\nAccueil>Actualités / Keleier>Sur le Web>Pennad Kaoz, atersadennoù hir e brezhoneg (Kronikenn ar sizhun)\nFlorent Grouin 10 novembre 2021\tRéagissez et donnez votre avis ! 263 Vues\nKronikenn ar Merc’her 10 a viz Du 2021\nPauline Kerscaven, aterset gant Brezhoweb.\nEmañ Brezhoweb o paouez skignañ an abadenn « Pennad Kaoz » gant Pauline Kerscaven (e-karg eus ar c’hehentiñ evit Dour ha Stêrioù Breizh), diwar-benn stad ar sterioù e Breizh evel-just… Ar pezh a zo un digarez a-feson evit lakaat ar gaoz war an abadenn-mañ produet gant Brezhoweb.\nDeomp dezhi neuze, evit goût un tamm hiroc’h diwar he fenn !\nPennad Kaoz, atersadennoù hir\nAwenet omp bet gant Thinkerview !\nPennad kaoz a zo ur rummad atersadennoù hir e brezhoneg, war temoù a bep seurt (ekonomiezh, skiantoù, istoer, politikerez, arzourien, broioù estren, etc). Atersadennoù hir, evit kemer an amzer da vont don e-barzh ur sujet, kemer an amzer da chom gant an den aterset evit lakaat war-wel e istoer pe ar pezh en deus da lâr war an tem choazet en a-raok.\nAwenet eo bet an abadenn Pennad Kaoz gant programmoù hir ar web, doare Thinkerview pe « Les Nuits de France Culture ». Thinkerview a zo ur chadenn Youtube hag a ra berzh e galleg, gant atersadennoù hag a bad tro-dro div euriad, sellet milionoù a wech hervez an dud aterset.\nLevezonet omp get ganti evit tout ‘pezh a den deus ar badelezh evel-just, met ivez deus ar fed frammañ hep troc’h. Boaz eo ar skinwel da droc’hañ an atersadennoù, evit skarzhañ frazennoù ‘zo, evit troc’hañ pa chom mut an dud, evit kinnig atersadennoù berr ha disi. Gant Pennad Kaoz e faote deomp mont a-enep d’an dra-se en ur virout ar prantadoù-se, kuit da ziframmañ ar c’homzoù ha da goll ton naturel an den pedet.\nUn abadenn hag a ra berzh\nPennad Kaoz a ra berzh, ‘pezh ‘oa ket anat evit ur programm a seurt-se. Da lâret eo un abadenn hir, hag a c’houlenn aked hag ul live yezh uhel a-walc’h a-berzh ar sellerien hervez an temoù. Dre vras e vez sellet outi etre 2.000 hag 8.000 gwech hervez an abadenn, evit abadennoù ha ne oant ket istitlet e penn kentañ.\nAn evezhiadennoù kentañ kaset da Vrezhoweb gant ar sellerien a lakae ar gaoz war is-titloù an abadenn, tamm-ha-tamm eo bet ouzhpennet istitloù e brezhoneg, hag a-wechoù reoù ‘zo e galleg, saozneg ha sinaeg memes !\nPennad Kaoz a zo ivez un danvez pedagogel anat evit ar gelennerien hag an deskarded, a-drugarez d’an temoù lakaet war-wel koulz ha kalite ar yezh implijet, hag a-drugarez ivez d’an istitloù e brezhoneg.\nFilmet e Gwenn Ha Du ‘barzh ul lec’h sioul\nChoazet hon eus sevel an abadenn-mañ e gwenn ha du gant meur a gamera, ha kempenn brav ar gouleier hag ar skeudennoù, evel-se e c’hall an abadenn bout anavezet aeset a-walc’h, hag e c’hall ober he zoull e-mesk an holl reoù all kinniget en-linenn.\nSavet e vez ar goulennoù gant Lionel Buannic, met ne vez ket gwelet Lionel, ne vez klevet nemet e vouezh evit reiñ pouez d’an den goulennatet. N’eus nemetañ, an den aterset, e-kreiz ar skramm, filmet e-barzh ul lec’h sioul, ar pezh a sikour ivez da selaou aketus e gomzoù, kuit na vefe sachet an evezh gant traoù all a vefe gwelet pe klevet.\nSellet ouzh ar Pennad Kaoz gant Pauline Kerscaven\nPennadoù Kaoz arall\n« Il est une foi dans l’Ouest », le nouveau webzine du Diocèse de Vannes\n1 Kronikenn ar Merc’her 10 a viz Du 2021\n1.1 Pennad Kaoz, atersadennoù hir\n1.2 Un abadenn hag a ra berzh\n1.3 Filmet e Gwenn Ha Du ‘barzh ul lec’h sioul\n1.4 Pennadoù Kaoz arall


Stumm eus an 21 Mez 2016 da 16:11\n202 okted ouzhpennet , 5 vloaz zo\nStumm eus an 15 Gen 2015 da 12:12 (kemmañ)\nStumm eus an 21 Mez 2016 da 16:11 (kemmañ) (dizober)\nEr [[Krennamzer|Grennamzer]] e oa stag parrezioù Traoñienn Aran ouzh eskopti [[Sant Bertrand de Comenge]], zo ur gêr un tamm pelloc’h en hanternoz ha bremañ er Stad C’hall. Ul lodenn eus an eskopti-se e chomas an draoñienn betek []. Met er Grennamzer ivez e oa an draoñienn e dalc’h aotrouien eus an diavaez, a-bep-eil konted [[Bigorra]], konted [[Comenge]], konted eus Katalonia pe rouaned [[Aragon]]. Meur a wech e voe staget ouzh kurunenn Aragon (e 1067, e 1312…1312...). E 1512 e voe adstaget da vat ouzh [[rouantelezh Aragon]], a oa neuze un tamm eus rouantelezh nevez Spagn.\n'''Kuzul meur Aran''' (anvet ''Conselh Generau d'Aran'' en [[araneg]]) eo ar c’huzul dilennet karget da ren aferioù an draoñienn. Savet e oa bet e [] ha 13 ezel zo ennañ. Abaoe 1991 e vez lidet [[Devezh ar vro]], bep bloaz, d'ar [[17 a viz Mezheven]], e koun an dilennadeg kentañ a oa bet evit ar c'huzul-se d'ar 17 a viz Mezheven er bloavezh-se.\n* [http://www.lopaissel.blogspot.com/ Lo País, blog okitanek eus an draoñienn]\n[[rummad: Proviñs Lleida]]\nAdtapet diwar « https://br.wikipedia.org/wiki/Dibar:MobileDiff/1706955 »


Pajenn:Marigo - Buez ar Saent.djvu/380 - Wikimammenn\nPajenn:Marigo - Buez ar Saent.djvu/380\nAn eil devez a viz Even.\nSANT ERASM, ESCOP HA MERZER.\nSant Erasm, pehini a hanver ive Sant Elm, a voa guinidic eus a Vro sao-Heaul, hac a vilitas dre e vertuziou ar Garg a Escop ; mæs ar c’hanton-ze o veza bet distruget dre bersecutionou an Ampalaer payen, ar Sant-mâ en em dennas en deserz var menez Liban. Cundui a reas eno ur vuez quer mortifiet ha quer santel ma teuas da veza an admiration eus ar c’harter ; ha quement den clàn a receve e venediclion a receve ive soulageamant.\nAn desir bras en devoa da c’hounit eneou da Zoue, a reas dezâ sortiat eus an deserz evit mont da Brezec d’ar Bayanet eus ar guær a Antioch. An Ampalaer o veza græt e arreti a reas e dourmanti gant crueldet ; ober a eureu da guenta e scourgea gant correennou. Ar Merzer santel a anduras an tourmant-se, non pas hebquen heb en em glem, mæs c’hoas gant joa. An tirant a ordrenas goudese arrousi e gorf gant souffr ha plomb teuzet, mæs Doue er preservas a zrouc : an hanoïou santel a Jesus hac a Vari, pere a invoque epad ma en tourmanter, en rentas insansibl d’ar boan ha d’an anquen.\nUr burzud quer bras na ampechas quel an Tirant obstinet da rei urz d’e gaç d’ar prison ; mæs dilivret e voe ac’hano gant un Æl, pehini a ordrenas dezàn tremen ar mor. Ar Sant, o veza arruet er Guær a Formy, a brezegas ar Feiz d’ar bobl ar c’hanton-ze ; ha goude beza græt eno meur a Viracl, hac un nombr bras a Gonversionou, ez eas da receo en Eê ar Gurunen en devoa militet. Mervel a eureu er bloaz 303.\nE Gorf santel a oue transportet, var dro ar bloas 840, eus ar Guær a Formy da Gayet, e pele’ch er c’honserver gant cals a respet. Ar Miraclou bras en\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/380&oldid=134499 »


Menegadoù dezvel - Pierrette Kermoal\nEmbannet dindan renerezh\n115 Kergareg 29870 Landéda\nEmail : pierrette.kermoal@orange.fr\nDanzeet & sevenet gant\nFanny Marais – Web designer freelance\nAl load internet pierrette-kermoal.bzh zo ur grouadenn gefredel, evel termenet gant ar melladoù L.111.1 hag ar re da heul eus Dezveg ar berc’hentiezh kefredel.\nKement elfenn hegerz war al load, an testennoù, al luc’hskeudennoù, goloioù al levrioù pergen, zo perc’hentiezh Pierrette Kermoal.\nHaneilañ, derc’hennañ, aozañ pe kemm al Load pierrette-kermoal.bzh en e bezh pe un darn anezhañ, dre forzh pe zoare pe araezad e ve hep bezañ bet da gentañ aotre Pierrette Kermoal zo berzet-groñs ha sellet evel dambrez ha felladenn.\nNe oufe ket Pierrette Kermoal sammañ atebegezh nep gaouad c’hoarvezet en un doare eeun pe ameeun, gaouad danvezel, kellidel, stlennvon kollet, devoudet da heul kenaskañ ouzh al load pe arverañ anezhañ hag ar stlenn pourchaset ennañ.\nEl Load pierrette-kermoal.bzh e c’hell bezañ ereoù gourzestenn war-du loadoù all. N’omp endalc’het e nep doare evit pezh a sell al loadoù a c’hallfed tizhout dre hon load, ha n’omp atebek e nep doare war endalc’had, arc’hwel pe haez al loadoù-se.


a-zivout ar sorbienn livioù kroc’hen | ur blog eo …\na-zivout ar sorbienn livioù kroc’hen\nPublié le 23/03/2014 par Yann-Ber\nPetra lavarout a-zivout ar sorbienn Du, Ruz, Gwenn ?\nYaouank, dibreder, ha laer eo breur gwenn ar sorbienn. Ar breur du zo paotr e skiant vat.\nMousfent ar sorbiennourion a dalvez da ginnig an diforc’h etre pezh a zo ar re zu, eleze breudeur pep den war an douar, lodek en denelezh, ha pezh a ra anezho ar re wenn, eleze sklaved dre natur, paour ha dispered.\nO flijadur zo lavarout d’an hini gwenn traoù na glev ket bouzaret ma’ z eo gant e stuzegezh hag e lorc’h. O paboriñ gant e spered e tro da reizh e laeroñsi : mestr an denelezh on peogwir on ar speredekañ. Ar sorbiennour du avat a lavar n’ en deus ar breur gwenn arveret e spered nemet evit laerezh e vreudeur hag o lakaat da labourat evitañ.\nFent ar sorbiennourion vorian a blij din kalz. Fent ar re n’o deus gwir ebet da reiñ o soñj war o saviad eo. Da betra e talvezfe d’an hini a zo gwasket klask displegañ d’ e wasker pegen droch eo e waskerezh ? Kalz plijusoc’h hag efedusoc’h eo sevel seurt sorbienn da amprouiñ pegen dall ha bouzar eo an dud dister a gred bezañ ar vegenn e-touez ar re stuzietañ.\nAr sorbiennour gwenn eus Guyana en deus eñ echuet e valadur gant ur c’helenn : sellit pezh a zo barrek d’ ober an hini gwenn gant ar spered o deus graet fae warnañ e vreudeur…\nPlijet on bet gant ar sorbienn-se peogwir e sav kudennoù ivez. Daoust da vezañ ur fentigell e ra dave da orin afrikat an denelezh, an holl dud a oa du, ha da emzalc’h ar re wenn a glask mestroniañ ar bed a-bezh. Ar breur gwenn a ya a-enep an dasparzh graet gant Doue pa veve e-touez an denion, skrapañ a ra ar profoù graet d’e vreudeur : mont a ra a-enep d’ar frankiz ha d’ar binvidigezh a-berzh Doue. Tu zo da lavarout e harz d’ar rezid ha d’al labour en ur ober anezho e berc’hentiezh prevez.\nDiaes eo lakaet ar selaouerion a-wechoù, ha se a blij din.\nNe ‘m eus ket lavaret ar sorbienn abaoe pell ha sur a-walc’h eo gwashaet an traoù hiziv en abeg d’ an arver a reer en deizioù-mañ eus an diforc’hioù etre an dud evit o c’habestrañ en un aon rak ar re all hag un aon rak komz diwar-benn ar re all. Dezvoù savet diouzh doareoù relijiel, kenelel, revel an dud, sañset d’o gwareziñ pe da reiñ dezho gwirioù kevatal, zo kement a harzoù d’an eskemmoù na zlefent bezañ reizhet nemet gant doujañs mab-den.\nDa skouer, en ur prantad stummañ war ar sorbiennañ, dek vloaz ‘zo en doa ur sorbiennour nac’het labourat ganin pa n’en doa klevet c’hoazh nemet derou ar sorbienn. Emzalc’h droch ar re a oar pep tra hep gouzout drezo o-unan eus petra ez eus anv. Gouennelour e oa ar sorbienn peogwir e oa anv eus al livioù kroc’hen…\nUr wech all eo bet arveret ar sorbienn gant ur sorbiennourez a skoazelle mignoned dezhi da brouiñ e oa Roparz Hemon gouennelour. Un nebeut frazennoù hag ar sorbienn war orin al livioù kroc’hen a gaved en e cours élémentaire de breton o doa dastumet da brouenn. A-raok bezañ graet an derou eus un enklask e ouient e oa an aozer gouennelour…\nSetu ur berzh mat eus ar sorbiennoù direnkus-se : diskuliañ sotoni an dud dindan levezon ur gealiadurezh prest da wiskañ.\nN’eus netra da zisplegañ d’ar sorbiennour a selle ouzhin evel ouzh ur gouennelour pe ouzh ar re-se a sell c’hoazh ouzh ar brezhoneg istorek evel ur yezh faskour. Ar re-se a oar pep tra diwar va fenn hag ar yezh a ran ganti hep va selaou, hep prederiañ. Gwisket o deus digudenn kealioù ar stuzegezh trec’h.\nAr sorbienn tamallet gant hon nevezvigoded da Roparz Hemon zo anavezet evel dedreiñ un destenn relijiel apokrif. An oberenn vammenn a zispleg perak ne zebr ket ar yuzevion kig moc’h. Ledet eo dre Europa a-bezh. Ur maladur zo eskoret e-touez sklaved du Brazil hag ar Stadoù-Unanet a zispleg perak eo du ar vorianed. Soutil eo ar goapaerezh er sorbienn nevez pa hañval ar sorbiennour mont a-du gant an devoud ez eo an den gwenn dreist da beurrest an denelezh hag ez eo ar morian atebek war e liv du kablus. Hañval a ra mont a-du gant an doare ma’ z eo livet ar vorianed gant ar gealiadurezh wenn.\nAr sorbienn relijiel orin a ziskouez ez eo uheloc’h an hini a selaou komzoù Doue. Gwenn ha kristen eo an dud o deus selaouet ar re gentañ komzoù Doue, e bobl muiañ karet int.\nE maladur ar c’hentelioù brezhoneg eeun eo ouzhpennet temzoù spered da bep liv hervez skiant voutin ar mare. Ur maladur europat ha relijiel deuet da heul maladur ar sklaved ez hañval bezañ. Spered ar re wenn en deus o lakaet da gemer fentigell ar re zu evit un asant da gealiadurezh ar re wenn : ar morian zo izel e spered hag e c’hoant labourat.\nEvel ar morian on me, ne ‘m eus c’hoant ebet da labourat evit ur mestr gwenn a ra fae warnon dreist holl pa n’eo ket emouez ouzh an drougarver a ra eus e spered.\nAr sorbiennoù a zispleg orin al livioù kroc’hen zo niverus ha ledet dre ar bed a-bezh. O renkañ a rafen a-walc’h e-touez ar ribardennoù. N’int ket marvailhoù hogen eo don o danvez memestra. Lod anezho dastumet en Afrika n’ int ket ken farsus pa gevredont ar re wenn gant an drougiezh c’hlan, pezh a zisoc’h gant istorioù kriz. N’ anavezan ket a-walc’h ar stuzegezhioù afrikat evit gouzout hag eo fentus pe get an oberennoù-se diforc’h-tre diouzh oberennoù ar sklaved.\nN’ eus aozer gwenn ebet en orin ar sorbiennoù-se diouzh a ouzon.\nLe Nègre, l’Indien, le Blanc, dastumet e 1872, p. 288, Arawak, Tchou, 1978\nMojenn, p. 119, meneg ebet eus orin ar maladur, Roparz Hemon, Cours élémentaire de breton, Gwalarn, 1932\nContes traditionnels du Brésil, p. 213 hh, Luis Da Camar Cascudo, Maisonneuve et Larose, 1978, ma vo kavet titouroù a-zivout emled ar sorbienn.\nCe contenu a été publié dans lennegezh teodel par Yann-Ber. Mettez-le en favori avec son permalien.


Pajenn:Le Clerc - Ma beaj Jeruzalem, 1902.djvu/211 - Wikimammenn\nPajenn:Le Clerc - Ma beaj Jeruzalem, 1902.djvu/211\ndoktored eveldoc’h-hu, e belæc’h eo hennez, an hini an euz digoret d’in ma daoulagad, Me ’gav ganin, ma na deuje ket abeurz Doue, n’hallje ket digeri daoulagad eun den ganet dall ! »\nKomzo ar pautr a lakaz konnar en kalon ar farizianed, hag e tauljont anean e-mæz o zi.\nEun nebeud goude, Jezuz hen kav war an hent hag a c’houl digantan : « Te a gred en Mab Doue ? — Piou eo hennez, Autro, ma kredin ennan ? — Gwelet a rez anean, ’me Jezuz. Heñ eo an hini a gomz ouzit. »\nRaktal Sidoan a stouaz beteg an douar d’adori Jezuz. Mar vije bet eün spered ar farizianed evel e hini, e vijent deut i o-unan da gredi en Jezuz : mes bean ’oant deuz an dud na gredouint gwech ebed, daoust pebez burzudo a vo græt dirake : n’euz ket goasoc’h dall ’vit an hini na c’houl ket gwelet.\nKontan ’rer e teuaz Sidoan divezatoc’h da Vro-C’hall, hag e renaz, evel eskop, kær a Aix, kær-benn ar Brovans. Tost d’eno a virer e relego.\nE-tuont da bisin Siloe, d’ar gakousiri ha da verejo Jozafat, a weler diwar lein ar mene Sion, kalz a dreo hag a c’hallfen komz dioute, ’vel Hakeldama pe Bark ar poder, ’læc’h en em grougaz Judaz an treitour. Mes pell aoalc’h, kwita ? lennerien ger, ec’h omp bet skoilhet aman. Ha neuze, n’hon deuz ket gwelet ’c’hoaz euz a-dost ’pez a zo aman a dalvoudusan. N’omp ket bet c’hoaz ’barz ar voskeen a zo breman ’læc’h ma oa gwech-all ar Senakl.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/211&oldid=104747 »\nKemmoù diwezhañ degaset d'ar bajenn-mañ d'an 27 Gou 2017, da 14:16.


Dindan toenn ar stered - BreizhVOD\n8min2005 Filmoù bevaat berr, Tresadennoù-bev\nDre e brenestr emañ ur paotr yaouank o sellout ouzh ar stered. Dibosupl eo. Gouloù a zo betek re e kêr. Ken dipited’vel eo ken e ya kuit deus kêr. Gant e garr-tan e ya betek un menez bihan a seblant bezañ brav-kaer. Staliañ a ra e deltenn eno. Laouen bras eo…\nSavet gant Sylvain Vincendeau


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/461 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/461\nII. S. PER, III.\nlubricite, tud hag ho doa en gwirionez tec’het diouz ar re a vev en diroll ; (19) o prometi dezhe al liberte, petra-benag ma’z int ho-unan esclav d’ar gorruption ; rag dond a rer da veza esclav d’an hini gant pehini e vezer bet trec’het. (20) Rag, mar deuont, goude beza tec’het euz a louzdoniou ar bed, dre an anaoudegez euz an Aotrou ha Salver Jesus-Christ, d’en em luya enhe a-nevez ha da veza trec’het ganthe, ar stad diveza euz an dud-se a zeu da veza gwassoc’h eged ar c’henta. (21) Rag gwell e vije bet dezhe n’ho divije ket anavezet hent ar justis, eged, goude beza anavezet anezhan, dond da drei kein d’ar gourc’hemen santel a oa bet roet dezhe. (22) Mes c’hoarvezet eo bet ganthe ar pez a lavar ar proverb gwirion-man : Ar c’hi a zo distroet d’he rechetaden, hag ar wiz, goude beza bet gwalc’het, a zo eat d’en em rullia er fank.\nBREUDEUR muia-karet, setu aman an eil lizer a scrivan deoc’h. Enhe ho daou e tihunan gant va c’helennadurez hoc’h intentamant vad ; (2) evit ma ho pezo sonj euz ar c’homzou a zo bet lavaret diaraog gant ar brofeted santel, hag euz hor gourc’hemen-ni, ebestel an Aotrou hag ar Zalver. (3) O c’houzout da-genta kement-man, penaos e teuio en deiziou diveza goaperien, pere a valeo hervez ho droug-ioulou ho-unan, (4) hag a lavaro : Peleac’h ema ar bromessa euz he zonedigez ? Rag abaoe ma’z eo maro hon tadou, an holl draou a choum evel ma oant adaleg ma’z eo bet crouet ar bed. (5) Rag a volontez-vad ec’h ignoront kement-man, penaos eo dre c’her Doue eo bet crouet an envou gwech-all, hag ez eo bet tennet ive diouz an dour, an douar pehini a veve dre an dour ; (6) ha penaos eo dre an traou-ze e perissaz ar bed euz an amzer-ze, beuzet dindan an dour. (7) Hogen, an envou hag an douar a-vreman a zo diwallet dre ar memeus ger, ha reservet evit an tan, en deiz ma vezo barnet ha kollet an dud impi. (8) Koulskoude, va breudeur muia-karet, arabad eo deoc’h choum heb anaoud eun dra : penaos dirag an Aotrou euz devez a zo evel mil bloaz, ha mil bloaz evel eun devez. (9) An Aotrou na laka ket he bromessa da zale, evel ma’z euz lod hag a gred e tale ; mes kemer a ra patianted en hor c’henver-ni, o veza na fell ket dezhan ez afe\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/461&oldid=125595 »


Journal de Renaud Camus, mercredi 17 février 2016\ncréée le jeudi 18 février 2016, 12 h 28\nmodifiée le vendredi 19 février 2016, 12 h 32Plieux, mercredi 17 février 2016, une heure et demie du matin. Aimant si fort le violoncelle, et tellement Chopin, je devrais être fou de la sonate pour ~~~~~~~~~~~~ ~~~ ~~~~~~, ~~~. ~~~ ; ~~~ ~~~~~ ~~’~~~~~~~ ~~~~~ ~~~’~~~~~ ~~~~ ~~~~~~ ~~~ ~~~~~~~~~ un peu morbide ~~’~~~~~ ~~~ ~~~~~~~~~ ~~~~~~ ~~~~~~~~ ~~~~ ~~~ ~~~~~~~~~~~~ ~~~ ~~~~ ~~~~~~~ — ~~~ ~~~~~~~~~~ ~~~~ ~~~~~~~ ~~’~~ ~~~~~ ~~~~ ~~~~~~ ~~~ ~~~~~~~~~~, ~~~~~~~~ ~~~ spirituel.\nMais ~~~~ : ~~’~~~ bien dû essayer ~~~~~ ~~~~~~ ~~~~~, ~~~~~ ~~~ ~~~ ~~~~~~. ~~~ ~~~ ~~~~~~~~ ~~~’~~ ~~~~ ~~~~ ~~~ ~~~~~~~ ~~~~~~~~ ~~~~ ~~’~~~ ~~~~~~ ~~~~ ~~~~~~. ~~~ ~~’~~ ~~~~~ ~~’~~~~~~~~~ ~~~ ~~~~~~~ date résigné — ~~~~~~~ ~~~ ~~’~~~~~~~ ~~~~~~ ~~~~~~ ~~~~~~~~~~~~~~~. ~~~~~ ~~’~~ ~~~~~~~~ ~~~~~ ~~~~ ~~~~~, ~~~~~~ ~~~~~~-~~~~~. ~~~ ~~~ ~~~~ ~~~~ ~~~’~~~~~ ~~~ ~~~~~ ~~~~~~~~~~~~~~, ~~~~ ~~~ ~~~~~~ ~~~ ~~~~~~. Au contraire, je ~~~~~ ~~~~~~~~ ~~~ ~~~~~~~ ~~~~~~~~~ ~~~ ~~~~~~~~ ~~~~ ~~~ ~~~~ ~~’~~~~~~~~~~~~~ ~~~’~~~~~ ~~’~~~~~~~~. ~~~~~~, ~~~~~~~ ~~~~~~~~~ ~~~ ~~~~~~~~~, ~~~ ~~~~~~~~ ~~~ ~~~~~~~~~~, ~~~ ~~’~~~~~~. ~~’~~~~~~~~ ~~~~~~~ ~~~~~ une bonne sonate, ~~~~~~~~ ~~~ ~~~~~~~~~, ~~~~~ ~~ ~~~~~ ~~~~~~~~~, ~~~~ ~~~~~ ~~~~~ ~~~~~~~~~~~ ~~~~ ~~~~~~~~ ~~~ ~~~~~~~. ~~~~~ ~~~~~~~~~ ~~~~~ ~~’~~~~~~~, ~~~~~~~~ : ~~~~ ~~~~ ~~~~ ~~~~~~~~~~~~~~~ ~~~ ~~~~~~, ~~~~~~~ qu’elle n’en déborde ~~~~ ; ~~~~ ~~~ ~~~~~~~ ~~~ ~~~~~~~~. ~~~~~~ ~~~~ ~~~~~~~~ ~~~~~~~~~~~~~ ~~~~~~~~~~, ~~~~~ ~~~~~~ ~~~~~ ~~ ~~~~~ ~~~~~~~~~~. ~~~~~ ~~~~ ~~’~~~~~~~~~ ~~~~~~~~~~ pendant ~~~~ ~~~~~~~~~~ même ~~~~, ~~~~~ ma part, au ~~~~~~, ~~’~~~ ~~~~~~~~~ ~~~ ~~~~ ~~ ~~~ ~~~~~~~~~~ ~~ ~~~~~ ~~~ ~~’~~~~~~~~~, ~~ ~~~ ~~~~~~~~~~~ ~~~~ ~~~~~. ~~’~~~ ~~~~~ ~~~~~~, ~~~ ~~~ ~~~~~~~~~ ~~ ~~~~~ ~~~~~, ~~~ bout de quelques ~~~~~~~~ ~~ ~~~~~~, ~~~ ~~~~~~~~ ~~~~~~ ~~~~~~~, ~~ ~~~~~~ ~~~ ~~~~~ ~~~~~~ ~~~~~~. ~~~~~ ~~~~ ~~~~~ ~~~ : ~~~ ~~~ ~~~~~~~ ~~~~~ ~~~’~~~ ~~~~~ ~~’~~~~~~~~~~~~ ~~~~ ~~~~~~~~~~ ~~~~~ soudain bousculer l’auditeur ~~~ ~~’~~~~~~~~~~~ ~~~’~~~ ~~~~ ~~~~~~ ~~~~~~~~~, ~~’~~~~~~ ~~ ~~~~~~, ~~~ ~~~~~~~ ~~ ~~~~~~~, ~~~ ~~~~~ ~~ ~~~~~~~, ~~~ ~~~~~ ~~ ~~~~~, ~~~~~~ ~~~~~~~ ~~~~~ ~~~ ~~~~~~ ~~~~~~ que quiconque, ailleurs (~~~ ~~~~~~~~~~ ~~~~~ ~~~~ ~~~~~~~~~~, ~~~~~~ ~~~~ (~~~~ ~~~~~~~~~ ~~~~~~~ ~~~ ~~~~ ~~~~~ ~~~~~ dire)).\nCe ~~’~~~~ ~~~~~ ~~~~ ~~~~ ~~~ ~~’~~~~~ ~~~~ ~~~ ~~~~~~ ~~~~~, ~~~~~ ~~~~. Je suis très ~~~~~~~~ ~~~~ ~~~~~ ~~~~~~~~~~, ~~~~ ~~’~~~~ ~~~~~~~~~ ~~~~ ~~~ ~~~~~~~~~~ ~~~~~~~~~~~ ; ~~~ ~~~ ~~~~~ ~~~~~~’~~ ~~’~~~~~~~~~ ~~~~ ~~~~~~~~~~ ~~~’~~~~ ~~~~~~~~~, ~~~~~~~~~~~~ ~~ ~~~~ ~~~~, ~~~~~~ ~~’~~~~~ ~~~~ orchestrés : d’abord ce ~~’~~~~ ~~~~ ~~~~~, ~~~, ~~~~~~ ~~~~~ ~~~~~ ~~~ ~~~~~~~ ~~~~~, ~~~ ~~~~~~~ ~~~ ~~~~ ~~~ ~~~~~~ ~~~ ~~~~~~~ ~~~ ~~~ ~~~~~~~~ ~~~~~~~~~ ~~~ ~~~ ~~~~~~~~~~ ~~~~~ ~~~~~ vibre. Mais justement, ~~~~~ ~~~ ~~~~~~~ ~~~~~ ~~~~~~~~~~~~, ~~~ ~~~~~ ~~’~~~~~~~~~ ~~~~ ~~~~~~~~~ ~~~~~ ~~~~~~~~~~~~, ~~~ ~~~~~~ ~~~~~, ~~~~~ ~~~ ~~~~ — ~~~~~~~ ~~~ ~~~~~~~~~ ~~~ ~~~~~~~, ~~~ ~~~ ~~~~~~~~~ ne touche (à ~~~~ ~~~~~).\nvoir l’entrée du mercredi 17 février 2016 et ses 2 images dans Le Jour ni l’Heure


AN ALBATROZ - C’hoariva\nDegemer al lec’hienn > Ar strolladoù > Strollad La Obra > AN ALBATROZ\nLun 28 a viz Here 2019\nAbadenn gontadennoù ha sonerezh\nKontañ a ra « An Albatroz » istorioù mor hag istorioù oabl dre istorig bihan Yann-Vari ar Brizh, dre gomz ha dre son boest an diaoul. Ur c’habiten eus Douarnenez a oa Yann-Vari ar Brizh, sorc’hennet gant ar soñj a oa deuet dezhañ pa oa o sellet ouzh al laboused-plavañ e-pad e amzer-soudard ‘ba’ morioù ar Su : saveteiñ ar beñseidi hag ar vartoloded kollet er mor dre nijal. Ur wech deuet war e giz da Zouarnenez e vo savet gantañ ur c’harr-nij diwar batrom un albatroz…\nAn abadenn-mañ a lak da vevañ taolioù-esae hag a vez alies mat c’hwitet, alies mat strujus ivez. Kavet e vez enni tudennoù dister, didalvout, ankounac’haet gant an Istor, hini al levrioù hag ar mirdioù. Bev-mat int er pozioù koulskoude. Hag eveldomp e klask ar re se toullañ un hent e-touez dizurzh ar bed.\nARVESTERIEN : adalek 10 vloaz, betek… pell !\nPADELEZH : 1e15 (evit an dud deuet) / 45mn (evit ar re youank)\nGweladenniñ lec’hienn Lukas\nLukaz Nedeleg (konter)\nKomz a ra Lukaz. A-wechoù e vouskomz. Hag e lusk-komz ivez. A dra sur en doa hennezh dour mor ‘ba’ e bodad bronnek. Selaou anezhañ eo degemer ul lanv o sevel, ul lanv holenet gant stourmoù ha goulennoù a bep-seurt. Lukaz zo a-dreuz dremmweloù e istorioù. Pa vez o kontañ e ro d’ar selaouerien danevelloù livet gant maen-glas ar glav, gwenn-kann ar spoum ha ruz-flamm fri al lonkerien. Istorioù Lukaz a zeu eus du-mañ ha du-se. Kontañ a ra Lukaz. Betek penn.\nYouen Bodros (soner akordeoñs)\nSoner anezhañ abaoe e yaouankiz, Youen Bodros a zo unan eus ar sonerien akordeoñs a-bouez e Breizh er mare-mañ. Kerkent ha ma oa 7 vloaz e oa aet da zeskiñ seniñ boest an diaoul gant ar vistri sonerien Daniel Le Féon ha Bernard Lasbleiz. E 2002 e oa bet tapet an DEM sonerezhioù hengounel gantañ. Tri bloaz goude en doa bet e aotreegezh sonouriezh en doa roet tu dezhañ da studiañ koulz sonerezh gouiziek ar C’hornôg hag ar jazz e skol-veur sonouriezh Roazhon. Da ziwezhañ e 2012 en doa tapet an DE sonerezhioù hengounel.\nBuan-buan e oa aet Youen Bodros war al leur-seniñ, e daouad gant Edwin Bodros, gant ar strollad Balafenn du (fest-noz), Winaj’h (fest-noz) ha Feu de plancher (bal). E zoare nerzhus da gas sonerezh a zo bet merzhet abred-mat. E 2000 e oa trec’h e konkour an-unan Kan Ar Bobl ha eil kampion Breizh da-geñver konkour daouad e Gourin e 2008 gant Thimothée le Bour. Gant e skiant prenet e vez Youen troet war sonerezhioù hengounel a-bep-seurt, hini ar broioù Reter en o mesk gant e strollad Multumesc (jazz ha sonerez hengounel Reter Europa).\nHiziv an deiz e son Youen Bodros gant meur a strollad : daouad Le Couls/Bodros (fest-noz), daouad L’haridon/Bodros (fest-noz), gant ar c’honter Lukaz Nedeleg (kontadenn-sonerezh An Albatroz), Le Bour/Bodros Quintet (fest-noz) ha daouad Le Bour/Bodros a zo o paouez krouiñ e abadenn «Chadenn» gant tud pedet e-giz Rozenn Talec (kan), Gaetan Sansom ha Yves-Marie Berthou (toserezh).\nStrollad La Obra AN ALBATROZ. AN ALBATROZ Abadenn gontadennoù ha sonerezh (...)


Ar c'helenn divyezhek er skolajoù o vont war gresk ?\nAccueil / Lec'h / Breizh / Ar c’helenn divyezhek er skolajoù o vont war gresk ?\nJean Roudaut 20 December 2016\nAnavezet mat eo ar gudenn gant difennerien ar c’helenn divyezhek brezhoneg/galleg er skolioù publik : kalzik a vugale a chom a-sav goude ar c’hentañ derez. Meur a abeg a zo. En o zouez, an diouer a ginnig : ne blij ket d’ar vugale ha d’o zud ober un hir a hent bemdez etre ar gêr hag ar skolaj, ha pa vefe evit kaout kentelioù e brezhoneg.\nA-bouez eo neuze digeriñ hentennoù divyezhek nevez er skolajoù evit reiñ tro d’ar familhoù kavout ur skolaj tost a-walc’h outo ha gallout kenderc’hel gant an dibab o deus graet. E 2017, just-a-walc’h, e c’hallfe mont ar c’helenn divyezhek war gresk er skolajoù : kalzik a raktresoù zo war ar stern evit digeriñ hentennoù divyezhek.\nE Kerne e vefe ar muiañ niver. Klasket e vo gouzout hag-eñ e vefe a-walc’h a vugale evit leuniañ klasoù divyezhek e Brieg, e Douarnenez hag e Kastellnevez-ar-Faou. Hentennoù all a c’hallfe bezañ digoret en Oriant hag e Plouha.\nWar a seblant ne oa ket kaozioù goullo komzoù ar rektor nevez, en doa embannet e felle dezhañ diorren an deskadurezh divyezhek e Breizh. Disklêriet en deus ivez e oa “un identelezh kreñv e akademiezh Roazhon. An emsavadurioù a rank kompren an dra-se ha n’eo klask mougañ anezhi”.\nSouezhus eo pa soñjer en opsion “yezhoù Breizh” (gallaoueg ha brezhoneg), lakaet en arvar gant an adreizhadur diwezhañ. Petra eo soñj gwirion pennoù-bras an akademiezh neuze ? Gouvezet e vo e miz Gwengolo, pa vo digoret (pe get) hentennoù nevez. Ma toujer ouzh ar mennozhioù embannet avat, e vo labour evit ar gelennerien brezhoneg a-benn nebeut !\nMat da c’houzout evit ar re a vefe prest da dremen ar C’hapes.\nShare the post "Ar c’helenn divyezhek er skolajoù o vont war gresk ?"


Naontegved sizunvez war ar bloaz (B) - Le Diocèse de Quimper et Léon\nAccueil - Naontegved sizunvez war ar bloaz (B)\nNaontegved sizunvez war ar bloaz (B)\nEuz an 8 d’ar 14 a viz Eost 2021\nNaontegved sul war ar bloaz\nYn 6, 41-51 (B)\n41 Grosmolad a ree ar Juzevien diwar benn Jezuz, abalamour m’e-noa lavaret : « Me eo ar bara diskennet euz an Neñv ».\nHag e lavarent :\n– 42 « Ha n’eo ket eñ Jezuz, mab Jozef, a anavezom e dad hag e vamm ? Penaoz e hell lavared : « Euz an Neñv on diskennet » ?\n43 Respont a reas Jezuz dezo :\n— « Arabad deoh grosmolad kenetrezoh.\nLun 9 a viz Eost\ngwerhez ha merzéréz, ken-batronez Europa\nMeurz 10 a viz Eost


Buhez ar Sent/1912/Gouel ar C’helou mat - Wikimammenn\nBuhez ar Sent/1912/Gouel ar C’helou mat\n◄ Simeon Gouel ar C’helou mat Ludjer ►\nGouel ar C’helou Mat\nEn amzer-ze, êl Doue a ziskennas eus barr an nenv, daved eur werc’hez he hano Mari, neve dimezet d’eur c’halvez, e hano Jozef, hag e komzas outi evellen :\n— Me ho salud, leun a c’hras, an Otrou Doue zo ganac’h.\nAr werc’hez a oe strafuilhet. El ar c’helou mat a lavaras d’ezi :\n— N’ho pezet aon ebet, Mari ; lakat a refet er bed eur mab, hag e hanvan a refet Jezuz. Hennez a vezo bras, hag e rouantelez a bado da viken.\n— Penôs, emezi, e tigouezo an dra-ze ? Ma fried ha me a vev evel breur ha c’hoar.\n— Ar Spered-Santel, eme an êl, a ziskenno warnoc’h, ha galloud an hini a zo dreist an holl a baro ’ us d’ac’h. Setu perak an hini a c’hanfet a vezo galvet Mab Doue. Elisabeth, ho kinitervez, daoust d’ezi da vezan war an oad, a zo dougerez c’houec’h miz zo, rak n’eus netra dreist da c’halloud an Otrou Doue.\n— Ecce ancilla Domini ; fiat mihi secundum verbum tuum : Setu aman servijerez an Otrou ; ra vezo grêt herve ho lavar.\nAn êl a dec’has en uhelder an nenv, ha kerkent an Itron-Varia a deuas da vezan mamm, hep paouez da vezan gwerc’hez.\nD’an neve-amzer, ar gwe a zo dudius da welet gant o gwiskadou bleun marellet ; pa deu an diskar-amzer, o frouez alaouret a ro d’eze eur gaerder neve, mes kollet o deus o gened kentan.\nMari, daoust d’ezi da vezan mamm, a viras bleuniou kaer he gwerc’hded, kaeran burzud a welas biskoaz ar bed.\nKement-se a c’hoarvezas en eur gêrig eus ar Galile, hanvet en yez ar vro Nazareth, da lavaret eo, « kêr ar bleuniou. » N’eus kelou ebet eus ar gêrig-ze, nag en Testamant koz, nag en skridou an istorier Jozef, ar pez a ziskouez eo ar Werc’hez Vari an hini he deus roët d’ezi ar vrud he deus breman dre bevar c’horn ar bed.\nEn amzer-man, Nazareth n’eo nag eur gêr gaer, nag eur gêr vras, mes, daoust da ze, eo unan eus ar c’hêriou muian karet gant ar gristenien. War al lec’h ma lavaras an êl d’ar Werc’hez e oa dibabet evit bezan mamm da Zoue, zo bet savet, dre urz an impalaer Konstantin, eun iliz eus ar goantan, en penn kentan ar pevare kantved.\nLaeret ha hanter-ziskaret gant ar Vuzulmaned, war-dro an dekvet kantved, e oe adsavet gant ar groazourien. Diskaret eun eil gwech, er bla 1263, e oe adsavet a neve er bla 1620.\nTadou eus a Urz sant Fransez a deuas er mare-ze da chom da Nazareth, hag i eo o deus bet laket ober ar pez-labour kaer a weler eno breman, hag a zo ennan ter iliz, an eil war c’horre eben. An hini dindan douar eo ar zantelan, ar gwellan dalc’het hag ar braoan kempennet. War ar vein marbr a zo oc’h ober he leuren, e lenner ar ger-man : « Et Verbum caro factum est : Mab Doue a zo en em c’hrêt den. »\nMes n’eo ket red mont d’ar Galile, evit kaout treo da zigas sonj d’imp eus burzudou dispar Nazareth. Tôlennou a zo dre holl, a weler warneze ar Werc’hez Vari daoulinet er beden, ha diraki, en e zav, an êl Gabriel, eul lilien wenn gantan en e zorn. Eur gouel a rêr bep bla, en miz meurz, hag an Anjelus a zon ter gwech bemde en o enor.\nBurzud Mab Doue en em c’hrêt den en korf ar Werc’hez Vari a ve digaset sonj anezan, alïesoc’h eget bemde, dre an Ave Maria ha dre an Anjelus.\nI. — An Ave Maria eo ar gaeran peden en enor d’ar Werc’hez, evel m’eo ar Bater ar gaeran peden en enor da Zoue.\nAl loden gentan eus an Ave Maria a zo enni komzou an èl Gabriel ha re santez Elisabeth. An eil loden n’eus enni nemet komzou an Iliz savet ganti en Ephes, er bla 431, pa oe kondaonet, Nestorius.\nII. — An Anjelus a zo, evel pa lavarfen, eur ganaouen, tri goublad enni, gant an Ave Maria da ziskan ; ar pab Yan XXII eo en deus hen savet (1316-1334).\nEr bla 1095, ar pab Urban II, pa deuas da Glermont da embann brezel ar Groaz, a alias ar gristenien da lavaret ter Ave Maria, ouz son ar c’hloc’h, bep noz, evit tennan bennoz ar Werc’hez war ar groazourien : setu penôs e teuas ar c’hiz da zon kloc’h an noz.\nEr bla 1368, e teuas ar c’hiz da zon kloc’h an de. D’an de kentan a viz mae 1472, ar roue Louis XI a c’hourc’hemennas son ar c’hloc’h, da greiste, dre ar Frans a-bez, en enor d’ar Werc’hez ; setu penôs eo bet deut, a nebeudou, ar c’hiz dre ar bed kristen da zon ar c’hleier ter gwech bemde en enor da Vamm Doue.\nPa glevas, evit ar wech kentan, salud an èl Gabriel, e konsevas Mab Doue en he c’horf sakr, ha breman, bep gwech ma sav betek enni, eus an douar, ar memes komzou, he c’halon a drid gant levenez o sonjal en heur vurzudus ma teuas da vezan merc’h muian-karet Doue an Tad, pried ar Spered-Santel ha mamm Salver ar bed.\nAdtapet diwar « https://br.wikisource.org/w/index.php?title=Buhez_ar_Sent/1912/Gouel_ar_C’helou_mat&oldid=36471 »\nKemmoù diwezhañ degaset d'ar bajenn-mañ d'an 15 Mez 2012, da 20:26.


Argenon - Wikipedia\nAber an Argenon, etre Krehen ha\nHirder 53,4 km\netre Krehen ha\nAn Argenon (Arguenon e galleg) zo ur stêr e reter Aodoù-an-Arvor, e hanternoz Breizh. 53,4 km a hirder dezhi.\nEr Menez emañ hec'h eienenn, e parrez Gorre. E bae Argenon en em daol ar stêr e mor Breizh, etre Itron-Varia-ar-Gwildoù ha Krehen, nepell diouzh ar c'hastell. A-raok ma voe savet ur pont eno e oa ur roudour hepken evit tremen eus an eil ribl d'egile. E-leizh a goñchennoù a oa neuze diwar-benn al lec'h tremen souezhus-se, etre eskopti Sant-Brieg ha hini Sant-Maloù.\nGant ar chal ez a doureier ar mor dre aber an Argenon betek kêr Blangoed a-wechoù, ha neuze e sav eon gwenn war c'horre ar stêr. Hervez tud ar vro(Daveoù a vank) e vefe bet anvet ar stêr Ar Gwenn Eon en abeg da se.\nAdtapet diwar « https://br.wikipedia.org/w/index.php?title=Argenon&oldid=1898252 »\nKemmoù diwezhañ degaset d'ar bajenn-mañ d'an 20 Meu 2021, da 20:25.


DegemerStalLevrioùLevrioù 6-10 vloazGad nenenn\nHome / Levrioù / Levrioù 6-10 vloaz / Gad nenenn\nEtre Isolde gozh ha Nenenn hag a zo kalz yaouankoc’h oa skoulmet darempredoù tost. Un devezh, pa oa aet kuit ar gerent, e ya ar plac’h vihan barzh ar flondrenn e lec’h e oa ur c’had dreistordinal a c’hortoz anezhi.\nGad nenenn quantity\nISBN: 9782-86824-179-5 Rummadoù : Levrioù 6-10 vloaz, Priz ar Vugale Product ID: 1209\nKelennerez e lise Diwan eo Fanny Chauffin.\nO prientiñ un dezenn e skol veur Roazhon 2 emañ ar bloaz-mañ : “Diwan, pedagogiezh ha nerzh krouiñ”. Kinniget e vo e miz Du 2014. Skrivañ a ra pennadoù e meur a gazetenn (Ya!, ABP, Al Liamm, Hopala, Festicelte, Kezako). Filmoù video a vez graet ganti ivez war : Taol Kurun, Blog Jakez Riou, Foetustv, Kaouenn.net, ABP-TV. Skrivet he deus tri romant evit ar re vihan : Pikez blev ruz, Yellowcake, Gad Nenenn ; ha danevelloù evit ar grennarded hag ar re deuet : Daou dre gant, Un div, teir, Kroaz Hent, Poupenn. C’hoari a ra e strollad Fubudenn ha kanañ-ha-diskanañ a ra gant ar strollad FAM’S.\n2012, dastumad Priz ar Vugale, 62 p., ment 105×150 mm\nRoit an ali kentañ war “Gad nenenn” Cancel reply


KENTAÑ FILM-HIR FALTAZI E BREZHONEG\nIS-TITLET E GALLEG\nDiverradenn : Distro eo Gwenn da Lann Vraz, ul ledenez gouez eus aodoù Breizh. Deuet eo en-dro gant ar soñj kuzh adkavout Mark, karantez he yaouankiz. Met e penn mirva naturel ar vro emañ bremañ Mark, ha bec’h ‘zo savet etrezañ ha familh Gwenn, saverien istr a rumm da rumm…\nPennad-kaoz gant ar sevenourez Soazig Daniellou\nUn anv lec’h eo neuze a ro e ditl d’ar film : Lann Vraz ?\nYa, meur a Lann Vraz a zo e Breizh met Lann Vraz ar film a zo ul lec’h faltazi penn-da-benn, ul ledenez gouez tu bennak e Breizh-izel, e genou ur stêr. E Lann Vraz e teu bep bloaz da neizhañ laboused-mor rouez, skrafiged Dougall o anv. Abalamour d’al laboused-se eo e sav bec’h e-barzh hon istor etre difennerien an natur hag ar saverien-istr a vez o labourat en aber. Fellout a rae deomp diskouez kaerder an natur e Breizh hag en diavaez eo bet filmet an darn vrasañ eus ar senennoù. E lenn-vor Brest hon eus troet ar skeudennoù, etre Plougastell ha Logonna-Daoulaz dreist-holl, ur vro n’eo ket gwall-anavezet hag a zo brav-kenañ koulskoude. Sekañsoù ’zo bet filmet ivez e Treger bihan e beg Primel ha war un enezenn eus bae Montroulez a zegemer bep bloaz skrafiged Dougall pa teuont da v/Breizh da dremen an hañv.\nUn istor karantez eo dreist-holl memes tra ?\nYa ur seurt Romeo ha Julietta a c’hiz nevez eo, istor klasel daou amourouz dispartiet abalamour d’un emgann etre o familhoù. E penn kentañ ar film e reer anaoudegezh gant Gwenn, ur vaouez yaouank tregont vloaz a deu en dro da Lann Vraz, he bro c’henidik kuitaet ganti pemp bloaz a-raok evit mont da vevañ e bro Arc’hantina. He breur yaouankañ, Fañchig, eo en deus he c’hendrec’het da zistreiñ evit lidañ deiz-ha-bloaz o mamm Corentine. Met dreist-holl eo evit adkavout Mark, karantez he yaouankiz eo distroet Gwenn. Mark eus e du a zo bremañ o vevañ gant ur vaouez all, Aurélie. Ha tost kenañ eo deuet da vezañ eus Tom, mab e vignonez, ur paotrig seizh vloaz. Dre e labour e penn mirva naturel Lann Vraz emañ bremañ an den yaouank e karg eus ur raktres gwareziñ ar skrafiged. Ha bec’h ‘zo savet etrezañ ha familh Gwenn, saverien-istr a fell dezho astenn o farkeier e genou an aber lec’h ma teu da neizhañ al laboused. Kleñvedoù an istr yaouank o deus lakaet o stal en arvar hag e soñj dezho n’eus nemet en ur produiñ muioc’h e c’hellint en em dennañ.\nGwenn eo a zo penndudenn ar film ?\nYa, tudennoù a bep oad a zo er film, bugale, tud yaouank, tud koshoc’h met distro Gwenn hag he c’hoant da adkavout Mark a gas an istor war-raok. Tamm ha tamm gant red an darvoudoù, e teu ar vaouez yaouank a zo c’hoariet gant Aziliz Bourgès, da gemer perzh e labour he familh ha d’en em soñjal war kudennoù ar sevel-istr. Fellout a ra dezhi kaout diskoulmoù nevez evit an embregerezh met he strivoù n’int ket degemeret mat gant he mamm Corentine a zo en he soñj treuzkas ar stal-istr d’he mab Fañchig, ur paotr yaouank disoursi sot gant ar sonerezh. P’emañ Gwenn o plediñ gant ar c’hudennoù-se eo e kresk a-nevez ar garantez e kalon Mark. Dedennus e kaven diskouez evel-se ar santimant a garantez o tremen eus un dudenn d’un all a feür ma troe an istor. A-benn ar fin eo buhez Mark a vo daoubennet.\nE barzh ar film e eneber div familh : klann ar saverien-istr hag ar familh vihan a vod Mark Aurélie hag he mab Tom ?\nYa, plijout a ra din kalz ar filmoù familh er sinema, da skouer filmoù sevenourien zo eus Azia : Ozu, Edward Yang, pe tostoc’h ac’hanomp Kore-eda pe Anthony Chen, realizatourien a oar diskouez ambivalañs ar santimantoù e degouezhioù ar vuhez pemdeziek. Evidomp-ni sellerien Europa, doare bevañ an tudennoù a seblant bezañ souezhus e penn kentañ, met buan e adkavomp traoù hon eus bevet ni ivez, mare pe vare. Gant Aziliz Bourgès a skrive divizoù ar film, hon eus klasket kaout evel-se sennenoù eus ar vuhez pemdez etre tud tost an eil ouzh egile e lec’h ma n’eo ket an traoù lavaret a gont ar muiañ met ar pezh a dremen etrezo. Laouen on bet o klevet sellerien ’zo o lavaret deomp p’eo bet kinniget Lann Vraz evit ar wech kentañ e oant bet fromet gant douster ar film ha piket o c’halonoù gant tudennoù a seblante ober eus o seizh evit chom hep ober poan d’ar re all, memes ma ne oa ket aes atav. Gwir eo a benn ar fin n’hon eus ket heuliet ar reolenn : dav eo kaout un den drouk a-feson evit kaout un istor a-feson. E Lann Vraz, n’eus den drouk ebet hag e c’heller kompren savboent pep hini ! Ar santimant douster a deu ivez moarvat eus labour Emmanuel Roy rener ar skeudenn. A-drugarez dezhañ omp deuet a-benn da grouiñ ur vro faltazi, hini ur gumuniezh vihan a vev diouzh lusk ar mor etre tre ha lanv gant skeudennoù kevrinus un tamm a ro d’an istor un aergelc’h dezhi he-unan.\nAr film hir kentañ e brezhoneg eo Lann Vraz. Perak bezañ choazet evit-se un istor karantez ?\nUr yezh, evit ar re a ra ganti, a zo da gentañ santimantoù bevet. Ha perak ne vefe ket santimantoù karantez ? Bepred em eus bet c’hoant gwelet er sinema filmoù o tiskouez Breizh, ar vro, an dud e-giz m’emaint bremañ, oc’h heuliañ war un dro istorioù hollvedel a c’hellfe c’hoarvezout e pep korn ar bed. Bevañ e brezhoneg gant hon tudennoù un istor karantez a lako marteze tud n’int ket brezhonegerien da santout petra eo komz brezhoneg ! Evit bezañ gwirheñvel hon eus dibabet ivez implij ar galleg a-wechoù. Lann Vraz n’eo ket ur vro diwirion. Divyezhek eo an dudennoù pennañ. Mont a reomp e galleg pe e brezhoneg hervez an dud a gomzont ganto. Er vuhez gwir un archer ne ra ket gant ar brezhoneg war e labour. Padal en ti-kêr, mamm Gwenn a bled gant aferioù sosial ar gumun, a c’hell komz brezhoneg gant he sekretourez, un dra ne vefe ket dibosupl e ti-ker Hanveg lec’h m’eo bet filmet ar senenn.\nLabouret ho peus e brezhoneg penn da benn ?\nYa pa filmemp en diavaez e oa souezhet tud ar vro o klevet ac’hanomp oc’h eskemm etrezomp. Alies e teue brezhonegerien da gaozeal ganeomp p’edomp o lakaat ar senenn e plas. Savet eo bet ar film penn da benn e brezhoneg adal mare ar skrivañ betek hini ar sonveskañ. Steuñvenn kentañ ar senario a zo diwanet eus labour ur staj-skrivañ kaset war-raok e brezhonek gant ur senarier iwerzhonat, Tadhg Mac Dhonnagáin. Da bep poent eus an aergezh krouiñ e c’helle kenskrivagnerien pe komedianed ar skipailh implij evit ar film santimantoù o doa bevet int-i o-unan e brezhoneg. Alies e lavaran eo aesoc’h labourat e brezhoneg war ur film brezhonek rak en ul labourat evel-se e c’heller ankounac’haat ar yezh evit lakaat tout an energiezh da sevel ar gwellañ film posupl !\nHo film-faltazi kentañ eo. Disheñvel eo sevel ur film-faltazi eget un teulfilm ?\nKontañ un istor, lakaat tudennoù da vevañ, ar pal a zo atav ar memes hini evit ar sevener. Evit un teulfilm al labour-se a vez graet kentoc’h p’emañ o frammañ. Padal evit ur film faltazi prantadoù ar skrivañ hag ar filmañ a zo ar re bouezusañ. Kavet meus plijus-tre al labour gant an aktourien. Kustum e oant kentoc’h da c’hoari lod evit ar c’hoariva, lod evit an eilmouezhiañ met me gred o deus prouet gant Lann Vraz e c’heller hiziv an deiz sevel filmoù sinema e brezhoneg gant aktourien a-feson.Eus un tu all, kudennoù a-vremañ a c’hell bezañ pledet ganto gant ur film faltazi kerkoulz ha gant un teulfim. Goulenn kreiz ar film - penaos mirout kaerder ha liesder an natur ha kas war raok e memes amzer an ekonomiezh a ro labour d’an dud - a chom ur goulenn a-bouez e Breizh. Lod ac’hanomp a soñj bremañ e-giz Gwenn. Paket a-wechoù etre feiz fall ar saverien istr eus un tu hag emzalc’h aheurtet an ekologisted eus un tu all, e klask un hent etre a gemerfe e kont arguzennoù an div gostezenn.\nGant Aziliz Bourgès, Erwan Cloarec, Marion Gwenn, Gaël Lechoisne, Nicole ar Vourc’h, Bob Simon, Klet Beyer, André Morvan, Anna Vassal, Kaou Langoët, Tony Foricheur, Marie Kermarec, Yann-Edern Jourdan, Goulwena an Henaff ha Yann-Herle Gourves.\nSenario Soazig Daniellou hag Aziliz Bourgès\nSkeudenn Emmanuel Roy\nSkoazellet gant Avel Corre\nSkoazellet gant Jean Mari Ollivier\nKinklañ Maïna Loaec\nDremmlivañ ha gwiskamantoù Loeiza Beauvir\nSkoazell seveniñ Mael Kernalegenn, Mai Lincoln\nSkript Yann-Edern Jourdan\nDarbariñ Cécile Jacque, Anjela Loaec\nFrammañ Claude Le Gloux\nSonveskañ Thierry Compain\nKeita Didier Gohel\nSonerezh Fred Boudineau, Loeiza Beauvir ha Yann Le Corre\nProduiñ Anna Lincoln\nUr film kenbroduet gant Kalanna, France Télévisions, Tébéo, Ty télé ha TVR, gant skoazell Rannvro Breizh, Departamant Penn-ar-Bed ha Kreizenn ar Sinema hag ar skeudennoù bev - 2013\nE-kerz an diskar-amzer, e salioù sinema ar vro, e vo tu deoc'h sellet ouzh Lann Vraz war ur skramm bras !\nUn diviz a vo kinniget deoc'h warlec'h pep abadenn gant ar sevenourez Soazig Daniellou pe Aziliz Bourgès, komedianez pennañ Lann Vraz.\nUn droiad aozet gant Kalanna ha Daoulagad Breizh, gant sikour Cinéphare.\na viz Du\neus ar film\nAn teuliad kelaouiñ\nAn teuliad fotoioù\nAn DVD a zo e gwerzh!\nEvit kaout ur skouerenn, kasit deomp ur chekenn 18 € d'ar chomlec'h amañ da heul:\nEvit muioc'h a ditouroù 06 38 82 76 35 pe http://kalanna.com/br/contact\nA-benn nebeut e roimp deoc'h listenn ar stalioù a werzh ar film.\nDarempred : kalanna / Anna Lincoln / 06 38 82 76 35


Visby (distaget [ˈvɪsbyː], [ˈviːsbʏ] e svedeg) zo ur gêr eus Sveden, en enez Gotland. E 2012 e oa 23 576 a dud o chom enni. Kêr vrasañ an enezenn eo. Sez un eskopti eo ivez.\nUr gêr gozh eo Visby, ha miret-mat eo bet he ziez a wechall, en amzer ma oa ur porzh eus an Hansa. Abaoe 1995 emañ Visby war roll lec’hiennoù glad ar bed, gant an UNESCO. E-touez an aspadennoù eus an amzer dremenet e c’haller menegiñ ar mogerioù kozh, 3,4 km hed dezho, ha meur a iliz ivez.\nDont a ra touristed a-leizh da Visby e-pad an hañv, tud eus Sveden hag eus broioù all Skandinavia dreist-holl. Gallout a reer mont di gant kirri-nij pe gant bigi-treizh eus an douar-bras. Ur skol-veur zo, hag a zo staget ouzh skol-veur Uppsala abaoe 2013.\n↑ Gotland i Siffror\n↑ Hanseatic town of Visby (en) (fr)\nAdtapet diwar « https://br.wikipedia.org/w/index.php?title=Visby&oldid=1978098 »\nGlad bedel e Sveden\nKemmoù diwezhañ degaset d'ar bajenn-mañ d'an 6 Meu 2022, da 11:46.


(Adkaset eus Germania superior)\nGermania Superior en Impalaeriezh roman, war-dro 120\nGermania Superior ("Germania Uhel"), pe Germania Prima ("Germania gentañ") a oa ur broviñs eus Impalaeriezh Roma, er c'hornôg d'ar stêr Roen.\nEn em astenn a rae war douaroù a zo bremañ e Suis, reter Frañs ha mervent Alamagn. En hanternoz d’ar broviñs-mañ e oa Germania Inferior, er c’hornôg Gallia Belgica ha Gallia Lugdunensis, er mervent Gallia Narbonensis hag er gevred Raetia. Er reter d’ar broviñs e oa Germania, an douaroù poblet gant Germaned chomet dieub diouzh ar yev roman.\nPennlec’h ar broviñs a oa e Mogontiacum, deuet da vezañ Mainz, en Alamagn.\nAdtapet diwar « https://br.wikipedia.org/w/index.php?title=Germania_Superior&oldid=1873329 »\nKemmoù diwezhañ degaset d'ar bajenn-mañ d'an 29 Ebr 2020, da 16:00.


Karakal - Wikipedia\n(Adkaset eus Caracal)\nGenad : Caracal\nAr c'harakal, anvet ivez liñs Persia pe liñs Afrika (Caracal caracal, gwechoù 'zo Felis caracal) a zo ur c'hazh gouez bihan. An hini brasañ eus ar c'hizhier bihan eo gant ur pouez a 13-18 kg evit ar pared. Heñvel ouzh al liñsoù eo hag e-pad un amzer hir e kreder e oa ur c'har anezho. Dielfennadurioù genetek o deus diskouezet e oa tostoc'h ouzh ar serval. 65 cm eo hirder ar c'harakal gant ul lost 30 cm. E divhar a zo hiroc'h eget re al liñsoù ha moanoc'h eo. E vlevad zo variant e liv. Gris, ruz-gwin pe melen-traezh a c'hell bezañ. Un nebeud hiniennoù a zo du penn-da-benn. Marelloù arruz zo war kof ar re yaouank met merk ebet a zo gant ar re vras. Divskouarn hir gant ur bouch du o deus. Anezho e tennont o anv Karakulak (divskouarn du) e turkeg.\nKavout a reer karakaled en Afrika hag Azia. E dezerzhioù ha damzezerzhioù e vevont dreist holl met o annez a c'hell enderc'hel strouezhegoù ha koadegoù. En o-unan pe e koublad e vevont. Hep evañ e c'hellont chom e-pad un amzer hir tre - an dour o-deus ezhomm anezho a gavont en o freizhoù.\nUn aneval noz eo ar c'harakal, met gallout a ra hemolc'hiñ e-pad an deiz pa vez klouar an hinad. Krignerien ha gedon a zebront dreist holl met ur c'hazelenn pe ul lotrus yaouank e argas wechoù'zo. Ne zebr ket organoù diabarzh o freizhoù ha tennañ a ra kuit o blev. An evned a hemolc'h ivez hag o zapout war-nij e c'hell. Lammat ha pignat a ra mat tre ivez, ar pezh a aotre anezho da dapout damaned gwelloc'h eget tout ar gigdebrerien arall.\nUr c'harakal e zoo San Diego\nAr c'harakal a c'hell bevañ 12 bloavezh en natur pe 17 bloavezh en erreoù. Aes da zoñvañ ez int hag evel un aneval-hemolc'h e vezont implijet en India. Ar garakaled a zo boutin a-walc'h met diaes kenañ da welout ez int.\nCaracal caracal caracal, Reter Afrika, Kreiz Afrika hag Afrika ar Su\nCaracal caracal algira, Afrika an Norzh\nCaracal caracal michaelis, Turkmenistan (en arvar)\nCaracal caracal nubicus, Etiopia, Soudan\nCaracal caracal poecilictis, Afrika ar C'hornôg\nCaracal caracal schmitzi, Afrika ar C'hornôg, Iran, Arabia, India\nAdtapet diwar « https://br.wikipedia.org/w/index.php?title=Karakal&oldid=1689410 »\nDernière modification le 20 C'hwe 2016, à 11:02\nKemmoù diwezhañ degaset d'ar bajenn-mañ d'an 20 C'hwe 2016, da 11:02.


tabouret de bar alinea – snowify.me\nBy snowify on Friday, January 19, 2018\ntabouret de bar alinea fabulous chaise de bar alinea tabouret bois ikea cool chaises pas cher with alinea bar tabouret de bar aluminium alinea.\ntabouret de bar alinea alinaca tabouret de bar cool dcoration tabouret de bar la redoute rennes rouge inoui tabouret de alinaca tabouret de bar tabouret de bar design alinea.\ntabouret de bar alinea medium size of tabouret haut scandinave de bar alinea tabouret de bar jade alinea.\ntabouret de bar alinea tabouret de cuisine alinea tabouret bar tabouret de bar scandinave alinea.\ntabouret de bar alinea best cool tabouret bar alinea excellent finest excellent chaises de bar alinea u le havre u vitry sur tabouret bar alinea with bar alinea with tabouret de tabouret de bar scandi.\ntabouret de bar alinea taboret de cuisine trendy tabouret de bar en simili cuir alina with tabouret de bar alinea tabouret de bar transparent alinea.\ntabouret de bar alinea chaise tabouret de bar transparent alinea.\ntabouret de bar alinea tabouret de cuisine alinea tabouret de cuisine alinea tabouret de bar bois alinea tabouret bar cuisine tabouret de cuisine alinea tabouret bar solde tabouret de bar alinea.\ntabouret de bar alinea good great tabouret de comptoir pivotant montreuil model photo tabouret de bar ikea glenn pliant fly but arno with tabouret de bar ikea pliant with tabouret tabouret de bar tran.\ntabouret de bar alinea alinea chaise bar alinea chaise cuisine chaise de bar cuisine awesome design ikea tabourets bar ikea alinea chaise bar related post alinea tabouret tabouret de bar transparent a.\ntabouret de bar alinea good alinea chaise bar tabourets de bar alinea tabouret haut meilleures with chaise haute bar design tabouret de bar jade alinea.\ntabouret de bar alinea perfect tabouret de bar beige nantes blanc inoui tabouret ikea bois noir pliant with siege de bar conforama with tabouret ika with tabouret de bar alinea tabouret de bar design.\ntabouret de bar alinea alinea chaise bar good gallery of alinea chaise de bar tabouret bar cm hauteur cuisine en alinea chaise bar tabouret de bar gris alinea.\ntabouret de bar alinea tabouret tora trendy fabulous tabouret metallique rouge u saint tabouret de bar jade alinea.\ntabouret de bar alinea awesome salle a manger zodiac pau bar ahurissant salle a manger scandinave alinea but fado ikea with alinea bar tabouret de bar transparent alinea.\ntabouret de bar alinea tabouret de bar alinaca tabouret bar chocolat cuisine en image tabourets de bar alinea tabouret bar tabouret de bar tabouret de bar aluminium alinea.\ntabouret de bar alinea stunning alinea tabouret de bar ideas design trends 2017 tabouret de bar chez alinea.\ntabouret de bar alinea alinaca tabouret de bar chaise de bar alinea tabouret bois piriac tabouret de bar jade alinea.\ntabouret de bar alinea best idees de design de maison meuble bar alinea avec alinea tabouret bar latest tabouret de with alinea tabouret de bar tabouret de bar transparent alinea.\ntabouret de bar alinea chaise de bar alinea chaise bar chaises bar cheap chaise tabour with chaises chaise baroque chaise chaise de bar alinea tabouret de bar design alinea.\ntabouret de bar alinea table bar alinea table haute cuisine alinea table bar haute cuisine pas cher but 6 cuisine table bar alinea tabouret de bar reglable alinea.\ntabouret de bar alinea awesome tabouret bar alinea tabouret cuisine alinea perfect tabouret hauteur cm en simili cuir noir with tabouret tabouret bar alinea with alinea tabouret tabouret de bar design.\ntabouret de bar alinea table tabouret de bar scandinave alinea.\ntabouret de bar alinea tabouret de cuisine alinea tabouret de cuisine alinea finest tabouret de bar de cuisine en m tabouret de cuisine alinea tabouret de bar chez alinea.\ntabouret de bar alinea tabouret de bar alinea solde tabouret de bar alinea.\ntabouret de bar alinea cheap idees de design de maison meuble bar alinea avec tabouret bar alinea best tabouret with alinea tabouret de bar solde tabouret de bar alinea.


William Brittain - Wikipedia\nWilliam Brittain C'hwevrer 1945\nRejimant roueel Warwickshire\nEmgann Kreta (Mae 1941- Even 1941)\nWilliam Charles Brittain (lesanvet Carl) soudard kentañ klas er Royal Warwickshire Regiment (brezhoneg: Rejimant roueel Warwickshire). Bet e voe ivez ezel en unvez No.4 Commando gant an hini 'mañ e vezo prizoniet e miz Even bloavezh 1941 e Bae Suda e-pad emgann Kreta.\nE-kreiz ar bloavezh 1943 e vez adkavet ezel er strollad prizonidi e-karg da ziwall ar c'hamp-prizonidi e Genshagen, Berlin. Kenderc'hel a ra gant hent ar c'henlabourerezh emezelañ er Waffen-SS ha setu-eñ Rottenführer en unvez SS British Free Corps strollad soudarded Saoz emezellet e lu an Trede Reich.\nAdkavet e voe war-lerc'h e-kostez Dresden e miz C'hwevrer 1945. Kavet en deus danvez pried gant ur glañvdiourezh a orin Norvegia, kollet en deus e nerzh kalon evit an unvez savet ez eo ar soñ ennañ da derc'hout. Un nozvezh e tiskler d'e fried emañ o vont da derc'hout kuit hag e oar e vezo ur bombezadeg ramzel war kêr Dresden.\nFlatret ez eo raktal d'ar Gestapo gant e fried ha setu-eñ gant un toullad izili d'an SS British Free Corps plantet en troull-bac'h.\nBarnet e vezo e Colchester Bro-Saoz evel treitour d'ar Rouantelezh ha d'ar vro e miz Even 1946. Kondaonet ez eo da 10 vloaz toull-bac'h.\nDaou viz war-lec'h e vez kavet ez eo tapet don gant kleñved Crohn, dieubet ez eo.\nAdtapet diwar « https://br.wikipedia.org/w/index.php?title=William_Brittain&oldid=1870749 »\nIzili ar British Free Corps\nTud aet da anaon gant kleñved Crohn\nKemmoù diwezhañ degaset d'ar bajenn-mañ d'an 13 Ebr 2020, da 11:40.


Dorifor - Wikipedia\nUrzhad : Coleoptera\nKerentiad : Chrysomelidae\nGenad : Leptinotarsa\nDelwenn arem un dorifor e Hédervár, Hungaria\nAn dorifor (Leptinotarsa decemlineata), anvet c'hwil-patatez pe c'hwil avaloù-douar alies e brezhoneg, a zo un amprevan, heverk dre liv e feureskell (melen gant bandennoù teñval), a gaver er bed a-bezh.\nAr vioù a vez dozvet dindan delioù ur blantenn-ostiz a-bakadoù etre 20 ha 80 anezhe. Gwenn da gentañ e teuont da vezañ melen buan a-walc'h. Al larvennoù ruz gant pikoù du a vev war an delioù ha gallout a reont krignat anezhe penn-da-benn. Goude div pe deir sizhun e troont da orañjez hag e sankont en douar d'en em lakaat en ur gronnad.\nGoude bezañ digloret e chom an imagoed ur sizhunvezh en douar c'hoazh ken na vo kalet o c'horfwisk. Gwelet e vezont er parkadoù avaloù-douar, tomatez, butun, benede eus an nevezamzer betek fin an diskaramzer. Goañviñ a reont en douar.\nGwiad an avaloù-douar ha plant all a vez debret gant al larvennoù hag an imagoed. Rak-se int noazus ouzh kresk ar plant hag ouzh an askorad torzhelloù.\nLarvenn yaouank an dorifor a glev c'hwezh an delioù en em gav gante a-drugarez d'he zastornelloù. Goude un tañva e raio he dibab: chom ha didammañ ar c'horf-delienn, pe mont kuit ma'z eus danvezennoù pistrius er blantenn.\n↑ Martial Ménard, Dictionnaire français-breton, Palantines, p.444b.\n↑ Loeiz Herrieu, Le Breton Usuel, 1934, p.248.\nAdtapet diwar « https://br.wikipedia.org/w/index.php?title=Dorifor&oldid=1638889 »\nKemmoù diwezhañ degaset d'ar bajenn-mañ d'an 16 Ebr 2015, da 14:54.


Kaozeal:Yan' Dargent - Wikipedia\n"Ar c'hannerezed noz" a vehe gwelloc'h eget "Kannerezed an noz", hervezon... Kadbzh (kaozeal) 7 Gen 2013 da 11:02 (UTC)\nPrest on. Bianchi-Bihan (kaozeal) 7 Gen 2013 da 21:23 (UTC)\nN'eo ket brudet kenan Yan Dargent gant an dud, koulskoude ez eo niverus e oberennoù,hag un arzour-a-bouez zo evit istor arzoù ar Vro. Mad e vefe kendalc'h gant e vuhez d'am sonj. N'eo ket mad awalc'h va brezhoneg evit sevel troidigezhioù eus an dibab, ne za ket buan an traoù ganin ! Amzer ho po, marteze ? Pa sonjan, bloavezh mat d'an holl :)--Morgane44 (kaozeal) 7 Gen 2013 da 22:42 (UTC)\nTalbenn ar pennad[kemmañ ar vammenn]\nYan' Dargent eo an anv bet dibabet gant an arzour evit sinañ e oberennoù, ar skrab o verkañ ezvezañs eil n Yann — gwelit lec'hienn Mirdi Kemper (hag aet on da wiriañ er mirdi end-eeun). Reizh eo talbenn ar pennad gallek eta. • T42N24T (kaozeal) 8 Gen 2013 da 19:10 (UTC)\nAdtapet diwar « https://br.wikipedia.org/w/index.php?title=Kaozeal:Yan%27_Dargent&oldid=1601475 »\nKemmoù diwezhañ degaset d'ar bajenn-mañ d'an 22 Du 2014, da 13:07.